Gipuzkoako Batzar Nagusiek garraio zerbitzu publikoen aurreproiektuarekin aurrerantz jotzea erabaki dute | Noaua Kultur Elkartea\nHemen zaude: Hasiera » Ekonomia » Gipuzkoako Batzar Nagusiek garraio zerbitzu publikoen aurreproiektuarekin aurrerantz jotzea erabaki dute\nGipuzkoako Batzar Nagusiek garraio zerbitzu publikoen aurreproiektuarekin aurrerantz jotzea erabaki dute\nBizi asko dago Gipuzkoan, garraio zerbitzu publikoen inguruko eztabaida, iraila hasieran Gipuzkoako Foru Aldundiak eremu honetan landu duen aurreproiektua aurkeztu zuenetik. Eztabaida honen lekuko zuzena izan ziren Gipuzkoako Batzar Nagusiak atzo, gipuzkoarren “parlamentuan” egin zuten osoko bilkuran hain zuzen. Eguneko gaien artean, EHBilduk eta Ahal Dugu-Podemosek garraio zerbitzu publikoetan Aldundia aplikatzekoa den %30 eta kasu batzuetan baita %50era arteko murrizketak bertan behera utzi eta gai honi eragile zein herritarrekin irtenbide adostu bat ematea eskatzen zuen ebazpen-proposamena aurkeztu zuten. Atzera bota zuten ordea gainerako alderdiek.\nBatzar Nagusietan ziren 44 batzarkideetatik 27 agertu ziren aurka, gainerako 17ak alde. Ebazpen-proposamen honen aurrean gainera, EAJk eta PSEk osoko zuzenketa aurkeztu zuten. Bertan, lizitazio honekin aurrerantz jarraitzea proposatzen dute eta gipuzkoarrek aurkezturiko milaka alegazioak aztertu eta baliagarriak zaizkienak aintzakotzat hartzeko asmoa erakusten dute, aurrerago aurkeztu nahi duten proiektua hobetze aldera. Aipatu moduan osoko zuzenketa hau gehiengoz onartu zuten aldeko 27 bozkekin eta 17 batzarkideren aurkako botoekin. Bozketa aurretik ordea luze jo zuen benetan bizia izan zen legebiltzarkideen arteko eztabaidak.\nArrazionalizazioa edo murrizketak\nGipuzkoako garraio zerbitzu publikoei lotutako aurreproiektua landu dutenentzat, zerbitzuon berrantolaketa eta arrazionalizazioa da sustatu nahi dutena. Murrizketak aldiz, oposizioko taldeen esanetan.\nGipuzkoako Foru Aldundiko Mugikortasun eta Lurralde Antolaketako foru diputatu Marisol Garmendiak gai honekin alarma soziala piztea egotzi zien oposiziko alderdiei. “Kritikatzeko eskubidea duzue baina ezagututa eta egia esanez, ez manipulatuz edo errealitatea faltsutuz”. Gezurtatu egin nahi izan zuen autobus lineak ezabatu edota autobusetako langileak kaleratuko dituztenik. Are gehiago, goizeko lehen orduetan zerbitzuak indartu asmo dituztela zioten eta aldiz, erabiltzaile gutxiago izaten diren orduetan “arrazionalizatu” egingo dituztela zerbitzuak, haien ustez Buruntzaldeko zerbitzuak gaindimentsionatuak daudelako. Zerbitzuak efizienteak eta ekonomikoki, sozialki eta ingurumenaren ikuspuntutik jasangarriak izan behar dutela zioen. “Hobekuntzak deitzen zaie hauei”, defendatu zuen Garmendiak.\nGipuzkoako autobus enpresetatik jasotako erabiltze datu errealetan oinarritu direla zioen, eta “orain Buruntzaldeko mugikortasun errealaren argazki zehatza dugu”, .\nEHBilduk aurreko legegintzaldian gai honetan herritarrekin eginiko parte hartze prozesua kritikatu zuen baita. Prozesu hartatik, herritarren ekarpenetatik, foru diputatuak “esperimentaltzat” jo zituen hainbat autobus zerbitzu jarri ziren martxan. Garmendiaren esanetan, “ikusi dugu linea haiek zer eman duten. Oso garrantzitusa da errealitateaz hitz egitea, garraio publikoaz ari garenean. Errealitateaz eta ez pertzepzioaz”.\nEskuartean dutena aurreproiektu bat dela nabarmendu zuen, aurrerantz joko dutela, “interes orokorra” bermatu behar dutela argudiatuta. Aurkeztu diren alegazioek, gerora 2018. urte erdia baino lehen abiatuko ez den proiektua hobetuko dutela eta lasaitasunerako deia egin zuen.\nIldo beretik mintzatu zen baita EAJ-ko ordezkari Mari Angeles Lazkano batzarkidea ere. Gipuzkoarrek aurkeztutako alegazioei buruz zioen, “ekarpen horiek denak aztertuko dira eta proiektuan txertatuko dira, proiektua hobetzeko balio duten ekarpenak”. Buruntzaldeko udalekin elkarlana sustatuko dutela ere iragarri zuen.\nBatzar Nagusietako PP-k, PSE eta EAJ-ren ildotik, Foru Aldundiak aurkeztutako aurreproiektuan murrizketarik ez zuela sumatzen adierazi zuen, adierazi zuenez, alegazioak kontuan hartu, udalekin kontrastatu, zerbitzuen argazki erreal bat izan eta aurrekontu igoera bat aurreikusten baitu Aldundiak.\n“Hemen salatutakoak murrizketak dira”\nHaserre hitz egin zuen Patricia Gete Ahal Dugu-Podemoseko batzarkideak. “Ze modu baldarra manipulatzeko eta gure argudioak aldatzeko”, aurpegiratu zien Aldundiko agintariei. Argi berretsi zuen, “hemen salatu direnak murrizketak dira. Gure lana da salatzea eta gobernua kontrolatzea”.\nGarraio zerbitzu publikoetan Aldundiak proposaturiko murrizketen aurrean, kontraesankorra iruditzen zaio Geteri, aurreproiektuan 2016ko datuetan garraio publikoen joan etorriak hazi direla nabarmendu, eta gero “lineak murrizteko erabakiak proposatzea”. Bere esanetan, “Aldundiak ez du ulertzen, garraio publikoen helburu nagusia ezin duela irabazi ekonomikoak edukitzea izan behar, behar sozialei erantzutea baizik. Zentzugabekeria da murrizketak aplikatzea, eskaera handitzen badoa”.\nProiektu honek mugikortasun jasangarria ez duela sustatzen eta auto partikularra gehiago erabiltzea bultzatzen duela gaineratu zuen, eta honenbestez, “ikasle eta langile asko uzten ditu, garraio zerbitzu publiko alternatibo eta errealik gabe”.\nErrektifikatzeko, murrizketak eten eta udal, eragile zein herritarrekin garraio zerbitzu publikoak berrantolatzeko garaiz daudela adierazi zien Getek EAJri eta PSEri. Hala egiten badu, “zuen gobernuak irabaziko du” esan zien EAJri eta PSE-ri.\n“Denek diote ez daudela ados”\nAurreko legegintzaldiari buruzko PSE-ren adierazpenen aurrean, EHBilduren kudeaketa defendatu zuen Jon Albizu batzarkideak. “EHBilduk 5 kontzesio egin zituen eta ez zuen murrizketa bakar bat ere aplikatu”. Oraingo foru gobernuak bai ordea bere esanetan. “Badakigu aurreproiektua dela, baina murrizketak datoz”, zioen. Aldundiko agintariek aipaturiko arrazionalizazioa, murriztea dela argitu nahi izan zuen eta alarma sozialik ez duela piztu EHBilduk. Murrizketon aurka Buruntzaldeko eta Tolosaldeako hainbat udalek, tartean EAJ eta PSEren aldeko bozkekin onartu dituzten mozioak ekarri zituen gogora. “Denek diote ez daudela ados (murrizketekin)”, nabarmendu zuen.\nAurreproiektua izan arren, udalekin, sindikatuekin, herritarrekin hitz egin gabe planteatu dela salatu zuen eta gutxienik haiekin guztiekin hitz egin beharra zegoela aurrez. Erabiltzaile errealak aurkezturiko alegazioak baino dezente gutxiago direla PSE-tik eginiko adierazpenen aurrean, Albizuk zioen “hiritar guztiek dute alegazioak aurkezteko eskubidea. Edo baimena eskatu behar diogu Aldundiari alegazioak egiteko?”. EAJri eta PSEri gogorarazi zien, alegazio epea ez dela Aldundiaren kontzesio bat, obligazioa baizik. Eta aurrera begira eskari argia luzatu zien: “Proposamen berri bat landu, epea bada oraindik”.


Coursera: doako goi hezkuntza, online | Faroa\n← Jesus Ojanguren nire medikuarekin\nO’Reilly argitaletxearen jokabide ona →\nCoursera: doako goi hezkuntza, online\nData: 2012(e)ko irailaren 19a Egilea: Joxe Aranzabal\nInformazioa bezala, jakintza sekula baino eskuragarriago bihurtzen ari da. Ikusi, bestela, Coursera, munduko 16 unibertsitatek eratutako partzuergo bat —Princeton, Standford, Duke, Washington, Georgia Tech, Caltech, Toronto, Lausanneko Politeknikoa, Edinburgo eta Penn, besteak beste, denak ere goi mailako ikerkuntza lantzen dutenak—, zeinak “eskaintzen baititu 100 ikastaro baino gehiago, seguruenik jasoko dituztenak milioika ikasle heldu, mundu osokoak”, The New York Times egunkariak idatzi zuen bezala.\nOrain arte ikastaro hauek ez dute krediturik eskaini, ziurtagiri bat eta gradu bat besterik ez, baina Washingtongo Unibertsitateak aurreratu du udazken honetan asmoa duela kredituak eskaintzeko Coursera ikastaroak egiten dituztenei. Badirudi beste unibertsitate batzuek ere beste horrenbeste egingo dutela. Coursera orain urtebete sortu zen, eta oraindik esperimentu bat baino ez da, baina ikusita babesten duten unibertsitateen kalitatea, denek hartu dute serio.\nBeste kasu bat da MITx, programa bat zeinaren bidez edozeinek egin baititzake MIT ikastaroak doan. Bukaeran, azterketa bat gaindituta, ikasleak kopuru txiki bat ordainduko du ziurtagiri bat jasotzearren.\nBi kasu hauek ederto erakusten dute zelako aldaketa datorren eskolatu nahi duen jendearentzat, honek sekula baino eskurago izango ditu-eta horretarako behar dituen bitartekoak. Hori ikusita, Will Richardson pedagogoak zalantzan jartzen du eskola tradizionalaren egitekoa Why School? liburu digitalean, TEDBooks argitaratzaileak kaleratua.\nKategoria: Sailkatugabeak Etiketak coursera, richardson. Gorde lotura.\n2 Responses to Coursera: doako goi hezkuntza, online\n2012(e)ko irailaren 19a 10:05\nNik behintzat beste bi webgune aipatu gura nituzke ikastaroak eskaintzen dituztenak:\nOpenCourseWare, non hainbat eta hainbat unibertsitatek euren ikasmaterialak/klaseak eskegitzen dituzten lizentzia libre batekin.\nKhan Academy, “Kalitatezko hezkuntza edonori eta edonon” ematea helburu duen elkartea, maila bikaineko ikastaroak daudelarik bertan.\nArgi dago eta hemendik epe ertainera unibertsitateek ere eboluzionatuko dutela, lehen ikastaro hauek ere hasi baitira ziurtagiriak banatzen. Unibertsitate materiala ostatatzen duten webguneak gainera, askoz gehiago dira, Wikiversity adibidez.\n2012(e)ko irailaren 19a 22:07\nEskerrik asko, Mikel! Ekarpen interesgarria.


Artisautza - Ayuntamiento de Aibar-Oibarko Udala\nTelefonoa: 625 136 321 / 671 03 371\n2001ean sortutako upategi familiarra, bertako 14 hektareako mahastietatik ardoa egiteko (merlot, garnatxa, cabernet-sauvignon eta tempranillo), Oibarko ibarrean kokatuta, 100.000 litroko gaitasunarekin. Bere ekoizpenaren emaitza ardo borobil, garbi eta bikaina da, basafruitu lurrin gozokoa, zaporetsua eta fruta-gustukoa.\nPedro Uriz Upategia\nTelefonoak 948 877 347 y 649 821 881\n1993an sortutako upategi familiarra, merlot, cabernet-sauvignon, tempranillo, garnatxa eta syrah mahatsez osatutako 17,5 hektareako mahasti propioak ditu, zeintzuekin Erreserbako (98) eta Ondutako (99) ardoak ekoizten dituen.\nTelefonoa 948 877 375\nBere egurrezko labeari eta belaunaldiz belaunaldi arretaz gordetako arbasoen errezetei esker, okindegi honetan pastak, oliozko edo gurinezko opilak, txantxigorriak, eta ogi bikaina aurki ditzakegu. Dena modu tradizionalean egina, baina aldi berean teknologia berriei uko egin gabe. Bisita komentatuak.\nZangoza zeharbidea, 6\nTelefonoa: 638 168 625 / 630 706 465\nAzparrendarren tradizio ogigilea XX. mende hasieran izan zuen hastapena, familiako arbasoek oraindik Canturro Etxean gordetzen den oinarrizko labe batekin ogia egiten zutenean. Etxeko ogi eta gozokiak egiten ditu, zuzeneko sua eta ur baporea duen egurrezko labean.\nJacinto Moreno egur tailla\nAma Lur auzoa, 9\nTelefonoa:948 877 093\nUdalean ere bai…


Hainbat gune bisitatzeko doako sarrerak jasoko dituzte 3 klubeko kideek, 2021ean\nEITBk zenbait gunerekin sinatutako hitzarmenei esker, 3 klubeko kideek doako sarrerak eskuratuko dituzte, betiere, heldu baten sarrera erosita.\nBeste urte batez, hitzarmenak berritu ditu EITBk Aquarium-Donostiarekin, Eureka! Zientzia museoarekin, Urdaibai Bird Center-ekin, Itsasmuseum Bilbaorekin, Pozalaguako kobarekin, Hontza museoarekin eta BBK Karpin Faunarekin. Horrenbestez, 3 klubeko bazkide guztiei aipatutako leku horietara doan joan ahal izateko sarrerak oparituko dizkiegu.\n3 klubeko kideek posta elektronikoan mezu bat jasoko dute kupoiekin. Horiek moztu eta dagokion museoko sarreran erakutsi beharko dira. Han, haurren sarrera bat doan jasoko dute; betiere, heldu baten sarrera erosita. Kontuan izan, museo bakoitzera joateko sarrera bakarra jasoko dutela kideek opari. 3 klubeko kide bazara, eta ez badituzu zure kupoiak jaso, jarri harremanetan 3 klubarekin 3kluba@eitb.eus helbide elektronikora idatzita.\nMuseo hauek bisitatu ahal izango dituzte 3 klubeko kideek doan:\n3 klubeko kide izateak abantailak baino ez ditu. Doako sarrerak eskuratzeaz gain, 3 klubak antolatzen dituen zozketa guztietan har dezakezu parte eta hurrengo opariak eskuratu: "3 Ene Kantak" saioaren kamiseta, Ibaizabal argitaletxearen liburuak, pelikulak ikusteko sarrerak eta merchandising-a, besteak beste. Gainera, klubeko kideentzat soilik diren ekintzetara joateko aukera ere izango duzu.\n3 klubeko kide egiteak ere saria izan dezake. Hilabete bakoitzean kide egiten direnen artean, 3 klubeko opari sorta zozkatuko dugu. Hala ere, dagoeneko kide direnek ere zozketa honetan parte hartzeko aukera dute kide berriak gurera ekarrita.


EROSKI/city frankiziak hurbiltasunezko supermerkatuen bidez garatzen du haren negozio-kontzeptua. Produktu freskoak eskaintzen dituzten elikagai-dendak dira, eta salmentak bezeroarenganako arretan, prezio lehiakorretan eta eguneroko kontsumoko produktuetan oinarritzen dira.\nDenda horiek erreferentziakoak izan ohi dira auzo, herri eta udalerrietan, denboran iraunkorra eta errentagarria den negozio bat ematen dute eta haien marka zuriaren kalitate bikainarekin eta marka aitortu eta ezagunen eskaintza zabalarekin fidelizatzen dituzte bezeroak.\nIreki zure supermerkatua\nZuk zeuk zure negozioa zuzentzeko interesa baduzu, 944 05 20 78 telefonora dei dezakezu. Edo nahiago baduzu, inprimaki hau bete, eta zurekin harremanetan jarriko gara.\nLan bila zabiltza? Kontsultatu gure eskaintzak hemen sakatuz\nIzena * (Nahitaezko eremuak)\nHelbide elektronikoa * (Nahitaezko eremuak)\nTelefono * (Nahitaezko eremuak)\nUdalerria * (Nahitaezko eremuak)\nPosta-kodea * (Nahitaezko eremuak)\nInteresgarriak izan daitezkeen beste datu batzuk\nTokiko erabilgarritasuna * (Nahitaezko eremuak)\nHautatu aukera batSiEz\nInbertsio-gaitasuna * (Nahitaezko eremuak)\nHautatu aukera bat0 €1 - 50.000 €50.001 € - 100.000 €100.001 € - 200.000 €más de 200.000 €\nWeb orriko erabilera-baldintza orokorrak, pribatutasun-politika eta cookie-en politika onartzen ditut\n- Erraztasunak finantzazioan, salgaiak ordaintzeko.\n- Bidalketak ez dira kobratzen eskudiruz, eta ordainketa geroratuak aplikatzen dira.\n- Laguntza lehen eskaera finantzatzeko, zentroa betetze aldera.\n- Salmenten rappel edo irabaziak, deskontu estra batekin funts galdu gisara.\n- Berezko markaren posizionamendu garrantzitsua merkatuaren barruan, eta sorta handia eta kalitate-prezio erlazio bikaina produktu-kategoria guztietan.\n- Merkataritza-profesionalen sare bat zure zerbitzura, merkataritzaren alorreko laguntza osatua emateko.\n- Aholkularitza pertsonala dendan, eta dendaren merkataritza-jarraipena, merkataritza-arduradunaren eskutik.\n- Frankizia-hartzailea kudeaketa-tresna batez hornitzea, kudeaketa-sistema informatizatu guztiek emandako informazioa biltzen duena.\n- Negozio-kudeaketaren aldagai nagusien informazio guztia ematea: kostuak, marjinak, salmentak, etab.\n- Doako prestakuntza etengabea oinarrizko lanetan eta kudeaketa-arlo nagusietan.\n- Logistika-zerbitzua dohainik, ohikotasunez eta kalitatekoa.\n- Zerbitzu kopuruen beharretara egokituta, frankizia-hartzailearen eta establezimenduaren arabera.\n- Mugarik ez eskaeretan eta zerbitzuetan, txanden arabera.\nEta, horrez gain…\n- Zurekin batera bilatzen dugu lokala.\n- Aurkitzen ditugu inbertitzaileak.\n- Eskura jartzen dizkizugu beharrezko tresna teknologiko guztiak.\n- Proiektua abiarazi aurretik zure negozioaren bideragarritasun-plana egiten dizugu, gardentasunez eta fidagarritasunez.\n- Hasierako inbertsioa: 600 €/m2\n- Sarrera-eskubidea: Ez dago\n- Royalty: % 1,68 (garraio-gastua barne)\n- Publizitate-kanona: Ez dago\n- Kontratuaren indarraldia: 5 urte, luzagarriak\n- Gutxieneko populazioa: 2.000 bizt.\n- Gutxieneko azalera: 200 m2\nEROSKIN, gurekin bat egiteko aukera ematen dizugu, gure supermerkatuen frankizien bitartez. Ekintzailea zara? EROSKIrekin bat egin!\nMerkataritza frankiziarik onenaren espainiako saria jaso dugu\nEROSKIri Frankiziaren Espainiako Saria eman diote Retailing/Merkataritza kategorian, Valentzian egin duten Frankiziaren Nazioarteko 28. erakusketan. Frankiziatzaileen Espainiako Elkarteak eman dio saria; haren bitartez, EROSKIri meritu hau aitortu diote: “Merkatu berria nondik nora doan ikusita, negozio eredua egokitzen jakin du, eta...\nOsasunarekin eta jasangarritasunarekin konprometituta\nEROSKIn hasieratik uste izan dugu denda dela elikadura ona eta kontsumo arduratsua sustatzeko aukera ematen digun lekua.<br>Gaur, osasunarekiko eta jasangarritasunarekiko 10 konpromisotan jaso dugu uste sendo hori, eta haiek erakusten digute jarraitu beharreko bidea. Betidanik eta betirako, benetan garrantzitsua den horretan egiten dugu aurrera.\nEta, horrez gain, frankizien kluba zure ondoan beti\n– Zure negozioarentzako albisteak\n– Zerbitzuak eta abantailak\nElkarrizketa EROSKIko frankizien zuzendaria den Enrique Martínez jaunari\nEROSKI frankizia merkatuko aukera errentagarrienetako bat da. Gure asmoa da frankiziadunak lasai lo egitea hasieratik. Lehenik, negozioa errentagarria bazaio guretzat ere errentagarria izango delako...\nEROSKIK merkataritza-frankizia onenaren sari nazionala jaso du\nNazioartean aitortutako sari hauen xedea da 2014an saritutako bereizgarrien berrikuntza eta hedapena aitortzea EROSKIK “zurekin” denda-eredu berria frankiziatu du; tratu pertsonalizatuagoan oinarritzen da, produktu freskoak eta tokikoak dira protagonista eta eguneroko erosketetan aurrezki handiagoa dago Aurten...\nInformazio gehiago behar baduzu, 944 052 078 telefonora deitu edo franquicias@eroski.es helbidera e-maila bidali.\nBisita birtuala supermerkatura\nEROSKI/City zigilupean frankizia-supermerkatu berria ireki dugu Mutrikun (Gipuzkoa), San Agustin kalean. Supermerkatu berriak gure denda-sarean sustatzen dugun “zurekin” eredu komertzialari jarraitzen dio, eta, hala, haren nortasunaren bereizgarriak elikagai freskoen protagonismoa, bezeroenganako tratu pertsonalizatua, tokiko produktuen aldeko apustu irmoa eta elikadura osasungarria sustatzea dira. Establezimenduak zazpi langile ditu.\nSupermerkatuak 3.500 produktu dauzka haren 275 metro karratuetan, ekoizle aitzindarien marken, berezko markaren eta tokiko produktuen artean. Halaber, elikagai freskoen sorta zabala dauka, bereziki tokiko sasoiko frutak eta barazkiak, eta erreferentzia osasungarriek ere garrantzia hartzen dute, aukera handitu baita.\nArreta pertsonalizatua harategiko eta urdaitegiko salmahaietan\nBezeroek salmahaiko arreta pertsonalizatua daukate harategiko eta urdaitegiko ataletan. Horrez aparte, okintza-produktu eta opil laberatu berriak ere eskaintzen ditu, bezeroei ahalik eta freskotasun handiena bermatzeko.\nEskaintzak eta sustapenak egongo dira hilero, gure kontsumitzaileei aurrezten laguntzeko. Aurrezpenaren aldeko apustu horren erakusgarririk garrantzitsuena EROSKI Club fidelizazio-programa da, Gipuzkoan 230.000 afiliatu inguru dituena. EROSKI Clubek % 15erainoko deskontuak eskaintzen ditu 2.500 produktu baino gehiagotan, baita sustapen eta eskaintza esklusiboak eta Travel Club programaren abantaila guztiak ere.\n600 milioi eurotik gorako erosketak\nGure politika komertziala tokiko ekonomiak ahalik eta gehien sustatzea da, inguruan aberastasuna sortzeko eta nekazaritzako elikagaien garapena eta garapen ekonomikoa eta soziala bultzatzeko helburuz. Ildo horretatik, Euskadin egindako 10.000 produktu baino gehiago merkaturatzen ditugu.\nSasoiko elikagai freskoek eta tokiko produktuek protagonismo berezia dute gure establezimenduetan ezartzen ari garen “zurekin” denda-ereduan, eta Mutrikun gaur inauguratu dugun supermerkatuak eredu horri jarraitzen dio ere. 1.600 euskal hornitzaile baino gehiagorekin aritzen gara elkarlanean, 600 milioi euroko salmenta-bolumenarekin. Izan ere, gure erosketen % 60 nekazaritzako elikagaiak dira.\nEROSKIri Frankiziaren Espainiako Saria eman diote Retailing/Merkataritza kategorian, Valentzian egin duten Frankiziaren Nazioarteko 28. erakusketan. Frankiziatzaileen Espainiako Elkarteak eman dio saria; haren bitartez, EROSKIri meritu hau aitortu diote: “Merkatu berria nondik nora doan ikusita, negozio eredua egokitzen jakin du, eta ekintzaileekin partekatu du”. Lau urte honetan, bigarren aldiz aitortu diote EROSKIri Espainiako Merkataritza frankiziarik onena dela. Nazioartean ospea duten sari hauen helburua da negozio modalitate horretan jarduten diren aktore nagusiak balioan jartzea eta haien lana aitortzea. EROSKIko Frankizien zuzendariak, Enrique Martinezek atsegina erakutsi du: “Sari hau jasota, aitortu digute ahalegin ona egiten dugula egunero-egunero gure frankiziatuen atsegina eskuratzeko. EROSKIn asko saiatzen gara gure eredu komertziala ekintzaileekin banatzen, eta gure helburua da oraindik eta gehiago hobetzea frankiziatuei ematen diegun zerbitzuen kalitatea, aholkularitza eta babesa”. Hau ere gogorarazi du: “EROSKI langileen eta kontsumitzaileen kooperatiba bat da; hortaz, ez da beste enpresak bezalakoa: inplikatua dago bera dagoen tokietako garapen ekonomikoan”.\nEROSKIren frankizia eredua oso lehiakorra eta errentagarria da; EROSKIk eta frankiziatuek duten harreman estuak laguntzen du horretan. Eredu horrek jarduera handia sorrarazten du bezeroekin eratzen den harreman sakonaren bitartez. Ondorioz, saltzailea bera da negozioaren kudeatzailea; haatik, ez dago bakarrik: esperientzia handiko profesionalen laguntza eta EROSKI markak ematen duen konfiantza ditu atzetik. “200 ekintzailek eta inbertsiogilek baino gehiagok jarri dute guregan konfiantza hiru urte honetan, eta gaur egun, arrakastaz dihardute oinarrizko sektore honetan, hots, elikadurarenean. Gure frankizia guztien arrakasta\nekonomikoa lortzeko lanean aritzen gara, gure frankiziatuek negozio arrakastatsu, sendo eta luzera begirako baten jabe izan daitezen”, esan du EROSKIren Frankizien Saileko zuzendariak. Era berean, hauxe gogorarazi du: “Inor ez lezake egin frankiziarik EROSKIk bezala; beste gisa batekoak gara, eta gure frankiziatuak, enpresaren parte ez izanik ere, bertako kide balira bezala sumatzen ditugu”.\nEROSKIk zenbait urte daramatza garapena eta I+G+b arloa lantzen, eta horren ondorio da Zurekin eredu komertziala, zeina 2.200 bezero baino gehiagoren iritzian oinarritu baitu. Bezero horiek beren ekarpenak, balorazioak eta iradokizunak helarazi zizkioten EROSKIri berak dituen askotariko harrera kanalen bitartez. Horrela, gaur egungo kontsumitzailearen portaera gidatzen duten balioetan oinarrituta, erosketa kontzeptu moderno eta erakargarria definitu du kooperatibak. Hain zuzen, krisi luze honek eraldatu duen kontsumitzailearentzat prestatua dagoen erantzun berritzailea da. Izan ere, tokiko produktuei balio handiagoa ematen hasi da berriz kontsumitzailea, eta aniztasuna eta aukeratzeko askatasuna estimatzen ditu. Zutabe nagusiak orain dela hiru urte finkatu ziren, eta bidean, eraldatu eta egokitu egin dira zutabe horiek saltokietako formatu ereduetara: nola auzoetako denda txikietara hala hipermerkatu handietara. Gaur egun, frankizia supermerkatu ireki berri guztiak ari dira kooperatibak bultzatzen duen Zurekin eredu komertzial berriaren barrenean. “Eredu honek bultzada handia hartu du frankizien sarera hedatzearekin, eta frankiziek oso balorazio onak egin dizkigute, baita bezeroek ere”, esan du Enrique Martinezek.\nEROSKIren frankizia formatu komertzialetan dagoen azken berrikuntza Rapid da. Komenentziako autozerbitzu bat da, ordutegi zabala duena, hamabost ordu egunero zabalik (08:00-23:00), urteko 365 egunetan eta bere 150 metro koadroetan. Metro koadroko dagoen eskaintza komertzialik zabalena dauka, 3.600 erreferentzia baino gehiagorekin. Horrela, kontsumitzailearen 800 bat premia estaltzen ditu.\n“RAPID erako lehen denden emaitza bideragarritasun planean espero zena baino hobea izan da, nola frankizientzat hala geuretzat. EROSKIkoontzat, tokian tokiko enpresariekin egiten den luzera begirako akordio bat da frankizia. Analisiaren eta bideragarritasun planaren lehen faseetatik aholkularitza erabatekoa ematen dugu, eta, gainera, martxan diren denden segimendua egiten dugu, frankiziatuari negozioaren kudeaketan laguntzeko eta etengabe bere bezeroen beharretara egokitzeko”, esan du EROSKIren Frankizien zuzendariak, Enrique Martinezek; haren ustez, “aholkularitza profesionala eta hurbiltasuna dira, negozio errentagarritasunarekin batera, alderdirik nabarmenenak RAPID erako lehen frankiziatuetan”.\nEzagutu gure sariak eta aitorpenak.\nEROSKIk berezko eta hirugarrenen cookieak erabiltzen ditu. Gure cookien politika espresuki onartzen baduzu edo eremu eta menu ezberdinetan sartuz orrialde ezberdinetatik nabigatzen jarraitzen baduzu, cookien instalazioa eta erabilera onartzen dituzu. Informazio gehiagorako, sakatu hemen.\nOnartzen dut cookieen erabilera


Jon Abril: «Andre zirenez eta etxeko lanak egiten zituztenez, ahantzi egin dugu parte hori» | Bizigiro | Berria\nJon Abril. Dokumentaleko zuzendaria\n«Andre zirenez eta etxeko lanak egiten zituztenez, ahantzi egin dugu parte hori»\nJ. MANTEROLA / ARP.\nI. Tubia -\nKazetaria da Jon Abril (Bera, Nafarroa, 1975). Oraingoan, atzera begira jarri da, neskatoen istorioa lau haizeetara zabaltzeko. Neskatoak dokumentala zuzendu du.\nGizarteak zorra zuen emakume haiekin?\nNire amatxi hogeitaka urtez aritu zen Ziburuko etxe batean neskato; gazterik alargundu zen, eta seme-alabak anai-arrebekin utzi behar izan zituen. Etxe hartako kontuak eta neskato kontuak beti aditu izan ditut. Ohartu nintzen ezagutzen dugula Ameriketara joan zirenen istorioa, Iratira edo Landetara mendi mutil joan zirenena, Ternuara arrantzara joandako gizonena, baina emakumeak falta ziren historia honetan. Emakumeak neskato joan ziren, eta emakume zirenez eta etxeko lanak egiten zituztenez, ahantzi egin dugu historiaren parte hori.\nGizonek ez ezik, emakumeek ere sartzen zuten dirua etxean.\nBai, eta funtzio sozial inportantea izan zuten alde horretatik. Familia hagitz handiak ziren, gerra ondoko egoera iluna zen, eta emakume hauen ekarpena berebizikoa izan zen. Gainera, zenbait familiatan berebizikoa izan zen ekonomiari dagokionez. Hemen, baserria gutxi garatua zen, eta orografiagatik garatzeko aukerarik gabea, beraz, nahitaezkoa izan zen hemendik ateratzea.\nBaztan-Bidasoa inguruan gertatu zen egoera hau, batik bat?\nHurbiltasun geografiko hutsagatik, hagitz nabarmena izan zen Baztan-Bidasoa osoan, eta Irun, Hondarribia eta Oiartzun inguruan. Arantzatik, Etxalartik eta Beratik joan zen emakume gehien. Harrapatu ditut Gipuzkoako toki anitzetatik joandakoak ere bai ?Bergarakoak, Tolosakoak, Amezketakoak...?, eta Zaraitzu aldean eta Erroibarren, anitzez kopuru txikiagoetan, baina joan ziren Baigorrira, Garazira...\nNola izan zen neskatoen lanaren bilakaera?\n1950eko hamarkadan joandakoek gordeka pasatu behar izan zuten, pasaporterik gabe, lan baldintza hagitz txarretan: gehienetan ez zuten segururik, ez zuten lan baimenik, ez zuten oporrik ez egun librerik. Hamarkadaren bukaeran, Espainiak eta Frantziak hitzarmen bat egin zuten langileak mugitu ahal izateko, ordura arte debekatua zegoelako estatutik ateratzea. 1960ko urteetatik aitzinera baldintzak pixka bat hobetu ziren. Ez zen kolpean izan, baina hasi ziren aseguruak edukitzen. Bada han pasatutako sei-zazpi urteetan kotizatu ez zuen jendea. Bertze batzuek, aldiz, urte guziak kotizatu zituzten, edo bukaerakoak gutxienez. Orduan hasi ziren astean behin egun libre bat izaten, tarteka opor egunak...\nOrain etorkinek duten egoerarekin alderatu liteke?\nDokumentala horrekin bukatzen da, gaur egungo egoerarekin. Neurri batean, denborak aldatu dira, gauzak aldatu dira, baina, funtsean, arazo berari erantzuten diote: beharra. Beharrak eragin zuen atera behar izatea. Gaur egun ere beharragatik etortzen dira. Lehengoek bete zituzten lanak eta gaur egun kanpotik datozenek dituztenak dira bertako gizarteak egin nahi ez dituenak. Normalean zaintzarekin eta etxeko lanekin lotutakoak. Beraz, paralelismoa erabatekoa da.\nParadoxa. Gizarteak behar-beharrezko ditu lan horiek, baina oso gutxi baloratzen ditu.\nIkaragarria da. Gaizkien ordainduta daudenak dira, anitzetan lanik gogorrenak dira, eta gaur egun segitzen dugu gutxien ordaintzen eta gutxien baloratzen. Badugu zer hausnartu.\nDokumental hau aurkeztu ondotik, zer espero duzu?\nGutxienez jendeak ezagut dezala istorioa, kontziente izatea gu ere izan garela emigratu duen herri bat, eta gaur egun gazteak ere joaten direla, gizarte honek ez dielako bermatzen bizi proiektua bertan garatu ahal izatea. Edozeini gertatzen ahal zaio. Arrazoi politikoengatik edo ekonomikoengatik, edo biengatik normalean, testuinguru jakin batean gertatzen diren gauzak dira hauek.


Gaiak: Mixel Irigoieni galdeketa 68ko maiatzaren ondorioez - Euskonews\nIBAÑEZ, Lukas LACROIX, Audrey POUEYTS, Eba BORGEAIS, Mitren\nOroren buru, iraultza honek lorpen batzuk ekarri ditu. Hala nola, “sexuaren askatasuna”. Dudarik gabe, lorpen honek askatasun berri bat sortarazten du, sexu harremanak babestuz. Garai honetan ere dira mugimendu feministak altxatzen aipatuz emaztearen egoera eta askatasuna. Bukatzeko, erran dezakegu 1968ko iraultza honek aldaketa eta lorpen asko ekarri dituela. Mixel Irigoieni galdeketa Mixel Irigoien Hendaian sortu zen. Filosofiako ikasketak egin ditu Parisen. Ikasketak burutu eta bilakatzen da erakasle eta gaur Bernat Etxepare lizeoan, Baionako ikastegian erakasten du.\nLehendabizi, arlo sozialean autogestioaren mugimenduak sortu dira, esate baterako enpresen kudeaketa langilegoaren bitartez. Ugaritu ziren ere CFDT edo beste sindikatu batzuen proposamenak Rocard eta Delorsek bi politikari frantsesak bideraturik. Hezkuntzan, unibertsitateetan aldaketa bihurria izan zen Edgar Fauren legediarekin; honek autonomia forma bat bideratzen zuen unibertsitateetan barneko demokrazia bati esker. Erran nahi du unibertsitate bakoitzak zituela lan postuak bere gain hartzen. Mixel Irigoien\n68ko maiatzak eragina izan zuen lan munduan, edo enpresen antolaketan bereziki. Hego Euskal Herrian, Arrasaten, auto gestioaren pausuak martxan ezarriak ziren jadanik, Fagor enpresan bezala. Aipatua zen mugimendu kooperatiboa, autogestio hitza ez zen oraindik erabilia. Ipar Euskal Herrian adibidez, Ramuntxo Camblongnek gauzatu zuen kooperatiba mugimendua bere enpresa sortuz; Copelec, elektrika lantzen duen enpresa. Baina garai horretan kooperatibak forma hori gauzatu zuen utopia jendeen pentsamoldeetan.\nBai, garrantzitsuena izan da autoritatearen aurkako mugimendua hezkuntza mailan. 1968an adeitasunaren forma aristokratikoak ukatuak dira , lema honen pean gabiltza orain; jende guziekin hikan eleketan hartzean. Lan proposamenak eztabaidatzen dira, ondoren irakasle eta ikasleen arteko harremanak ber heinean ezarriak dira. Horrez gain kurtso guziak emanak ziren feudo-marxismoaren agindupean, den dena tratatzen ahalko da eta beharko da ikuspegi horretatik.\nBai, filosofiatik hasita Sartre engaiatu zen, hainbat mintzaldi eginez ikasleekin batera unibertsitateetan, edo idatzi batzuk eginez egunkarietan. Sartre oposizioan zen Raymond Aron soziologoarekin. Garai horretako lema: nahiago dut Sartrerekin tronpatzea ez eta arrazoi ukaitea Aronekin. Gatazka horien ondorioaz 68ko maiatzean bi mugimendu sortu ziren: errealistak eta utopistak . Erran dezakegu gizarte utopikoak sormenean filosofiko bat ukan duela betidanik: bereziki XIX. mendean non aurkitzen diren pentsamendu anarkista Proudhomen jarraitzaileen arabera. Langilegoaren mugimendua bikoiztu nahi izan du lana eta urostasuna (Marx) 1968an bi arlo horiek kontzeptualki (artifizialki ) lotuak izan dira ikasle eta langile elkarte sozial bat muntatu nahiz .


Khami taldeak zabalduko du domekan Oñatiko Musikegunak zikloa - Oñati - Goiena.eus\nLarraitz Zeberio Lekuona 2017-11-02 12:27\nBeste hiru emanaldi daude iragarrita, bana azaroko domeka bakoitzeko. Fusioari eta diziplina nahasketari eskainitakoak izango dira lehen biak, eta musika klasikoan gehiago oinarrituak azken biak.\nDomekan emango diote hasiera, Oñatin, Musikegunak zikloari. Hala, azaroko lau domeketan kontzertu edo ikuskizun bana izango da Santa Ana aretoan. Guztiak, iluntzeko 19:00etan hasiko dira eta sei euroko sarrera izango dute. Kultura zinegotzi Nerea Zubiak eta kultura teknikari German Meabebasterretxeak aurkeztu dute zikloa asteon.\nOñatiko Udalak Gipuzkoako Foru Aldundiaren lankidetzarekin antolatutako musika zikloa da honakoa, eta antolatzaileek Donostiako Musika Hamabostaldiaren gidaritza jasotzen dute egitaraua osatzeko orduan. Egitarauak, aurten, bi zati izango ditu. Meabebasterretxeak azaldutakoaren arabera musika klasikoari eskainitako kontzertuak izango dira azken biak. Duo Sarasatek eskainiko du bata hilaren 19an, eta Soinuaren Bidaia du izena hilaren 26koak. Schubert, Brahms, Bartok edo Tchaikowski izango dira bertan entzungai.\nFusiotik eta diziplina nahasketatik gehiago izango dute lehenengo bi emanaldiek. Hilaren 12an Garden diskoa aurkeztuko du Alos Quartet soka taldeak, eta Aukeran dantza konpainiarekin egindako ikuskizuna iragarri dute. Dantza ezberdinen atmosferak eta erritmoak agertuko dira bertan: arin arinetik tangora, fandangotik vals eztietara edo doinu lasaietatik erritmo indartsuetara.\nAste honetako emanaldia Khami taldeak egingo du. Euskal folkloreak munduko beste zenbait folklorerekin dituen parekotasunak aurkeztuko dituzte, eta maila oso oneko euskal interpreteak izango dira Oñatin. Esaterako, Iñaki Salvador, Garikoiz Mendizabal, Kike Arza edo Luis Jimenez.\nProgramak, aurten, 15.000 euroko aurrekontua du. Sarrerak, berriz, salgai daude bibe.me atarian. Kontzertu egunetan ere ikuskizuna hasi baino ordu erdi lehenago zabalduko dute Santa Ana aretoko leihatila.


OCUk ohartarazi du kiloak abiadura handian galtzea eragiten duten dietak | Consumer\nOCUk ohartarazi du kiloak abiadura handian galtzea eragiten duten dietak\n"Yo-yo" dietak, galdutako pisua azkar eta modu kaltegarrian berreskuratzen delako\narabera: Asteartea, 2003ko abuztuaren 05a\nKontsumitzaileen eta Usurbilen Erakundeak (OCU) txosten bat argitaratu du, ura eta muskulu-masa ziztu bizian galtzea eragiten duten argaltze-erregimen guztien berri emateko. Desorekatuez gain, janari-plan horiek galdutako pisua azkar eta modu kaltegarrian berreskurarazten dute, OCUk dioenez.\n“Ez fidatu mediku-aholkularitza alde batera uzten duten dieta-mota horietaz; tasarik gabe argaltzea agintzen dute, eta Estatu Batuetan suntsitu egiten dituzte, modan dauden aktoreek abalatzen baitituzte”, adierazi du.\n“Yo-yo” dietak, pisuan gorabehera bortitzak eragiten dituenak, ez da eraginkorra soilik, epe ertain eta luzera kalteak eragiten ditu, eta, gainera, areagotu egiten ditu bihotz-hodien osasunerako arriskuak. “Argaltzeko onena helburu apalak proposatzea da, eta klinika entzutetsu batzuen izenean oinarritzen diren dietak alde batera uztea; klinika horiek, oro har, ez dute zerikusirik dagokion erregimenarekin”, gomendatzen du OCUk.\nArriskutsuenetako bat “Atkins dieta” izenekoa da, karbohidratoak eta azukrea kentzeaz arduratzen den kardiologoak babestua. Kontsumitzaileen erakundeak azaltzen duenez, “pazienteak hasieran argaltzen dira. Ez dute gluzidorik (ogia, patatak, pastak, lekaleak, fruta eta arroza) eta esnekirik hartzen. Hala ere, nahi adina proteina eta gantz har ditzakete: hestebeteak, haragia, saltsak… Karbohidratoak kenduta, gorputzak ura galtzen du eta, energia-erreserbak agortzen dituenean, organismoaren gantz-gordailuetara jotzen du. Epe luzera, ekintza-mekanismo horrek odoleko lipidoak areagotzen ditu eta, ondorioz, arrisku kardiobaskularra areagotzen du. Gainera, azido urikoa aldatu eta arritmiak, arnasteko zailtasunak eta bitamina-gabezia garrantzitsuak eragiten ditu.\nOCUk, halaber, organismoa garbitzeko eta, hartara, kiloak galtzeko barauan oinarritutako dieta arazgarriei buruz ohartarazi du. “Dieta mota hori uzten denean, galdutako pisua berreskuratzen da”. Erregimen horien barruan sartzen dira sagarraren, pomeloaren, astigar-xarabearen edo izerdi-ziroparen dieta. Horiek guztiak jarduera fisiko normalarekin bateraezinak dira eta nutrizio-gabeziak sortzen dituzte. OCUren txostenaren arabera, "oso osasuntsu dagoen eta etxean geldi geratuko den norbaitek, baina bere osasunean ahalik eta arazo gutxien izango lukeen inork" jarraitu ahal izango lituzke.\nOCUk kritikatutako janari-planen hirugarren taldea dietak dira, eta horien artean Montignacena nabarmentzen da. Koipeak eta gluzidoak nahastea eragozten duen erregimena da. “Montignac-ek egiak eta gezurrak konbinatzen ditu, eta kasuaren arabera koipe edo karbohidrato gehiegi irensteko arriskua areagotzen du”, dio txostenak.\nargaldu dietak kilos-eu


Gaztedi Rugby Taldea: Garaipen garrantzitsua sub-18 talderako\nBehar beharrezkoa zuen Escor Gaztedi sub-18 taldeak Lakuan jolastu zen Getxoren kontrako partidan garaile ateratzea eta, aste osoan zehar gogor prestatu ondoren, lortu zuen bere helburua.\nPartida baino lehen, elkarrekin bazkaldu ondoren, eta inoiz baino kontzentratuago egonda, etxekoek eman zioten hasiera jokaldiari. Zelaia guztiz lokaztuta zegoen, beraz joko azkarra alde batera utzi behar izan zuten gure gazteek, eta aurrelariekin jokatuko zutela erabaki zuten; joko motelagoa egin arren, fisikoki oso nekagarria, halako batean lortu zuten lehen entsegua.\nGure mutilek berdin jarraitu zuten jolasten, dena den, baloia ordura arte baino gehiago zabaltzea erabaki zuten, jokoa aurrean eta atzealdean berdintzen joan zedin. Denbora aurrera joan ahala, tentsioa areagotuz joan zen, Getxoko jokalariek gogor erantzun zioten gasteiztarren entseguari. Bost eta hutsekoarekin amaitu zen lehenengo zatia.\nBigarren 35 minutuei kanpokoek eman zioten hasiera, aurrekoan bezain gogor atera ziren bi taldeak zelaira. Gaztediren aldeko zigor kolpe batean, ostikoa botatzea erabaki zuten, 5-0 zihoazela ikusita beste hiru puntu lortzeko asmoz eta aurkariak entsegu bat sartuta ere, irabazten jarrai zezaten, baina ez zuten ostikoarekin asmatu, markagailua berdin mantenduz.\nLuzea egiten ari zitzaien Gaztediko jokalariei partida bigarren entsegua lortu zuten arte eta nahiz eta ostikoa sartu ez, partidarekin aurrera jarraitzeko seguruago sentitu ziren hamar eta hutsekoarekin, noski, gehiegi lasaitu gabe. Partida hasierarekin alderatuz, mugituagoa izaten ari zen jokoa, ostikoak areagotuz joan ziren eta jokoa zabalduz, neurri batez. Horrela heldu zen etxekoen azken entsegua, baloia amaieraraino eramanez, eta bertatik entsegu marrara arte iritsi arte.\nBaina ezin ziren gehiegi lasaitu, Getxokoek gogor jolasten jarraitzen baitzuten, horrela, gasteiztarrek pare bat estualdi izan ondoren, heldu zen kanpokoek entsegua sartzeko ordua. Honek etxekoei erne ibiltzeko adierazteaz gain, kanpokoei indarra ere eman zien, eta azkenean heldu zen partida amaiera.\nHurrengo norgehiagoka Ordizian jolastuko dute, eta irabaziz gero, Euskadiko txapeldunak izango dira. Beraz, animo eta gora gu!\nAritz Galarzaren kronika\nEtiquetas: Getxo, Liga Vasca, Sub-18


ana urrutia archivos - Metaposta Blog\nPunta-puntako enpresak METAPOSTAn daude\nSin categoría / 11/12/2012 11/12/2012\nMETAPOSTA martxan jarri zenetik, entitate askok aukeratu dute jada haien bezeroei komunikazioak bidaltzeko kanal gisa. Iberdrola, Naturgas, Euskaltel, Kutxabank edo Euskadiko Kutxa, eta laster Osakidetza, Lanbide edo Movistar bezalako enpresek egin dute METAPOSTAren aldeko apustua. Modu honetan, herritar gehienok gure fakturak, banku-laburpenak eta dokumentazio pertsonala leku seguru eta bakar honetan jaso eta gorde ditzakegu. Entitate …\nPunta-puntako enpresak METAPOSTAn daude Leer más »\nOrain zure gutunak berehala datoz\nSin categoría / 17/05/2012 21/05/2012\nGure protagonista Ana Urrutiak iragartzen duen eguraldi onaren hasierarekin batera, aterkia ixten dugu eta publizitate kanpaina berri bat martxan ipintzen dugu kolorez beterik, non METAPOSTAra heltzen zaizkigun gutunak hegan egiten datoz. Aurreko kanpainaren helburua METAPOSTAren abantailak ezagutaraztea zen, eta oraingo honetan transmititu nahi dugu abantaila guzti horiei esker, egunero entitate gehiago direla METAPOSTAn konfiantza dutenak …\nOrain zure gutunak berehala datoz Leer más »


2022ko lehen hiruhilekoan, Euskadiko BPG % 4,6 hazi da, baina Estatuko batez bestekoaren ( % 6,4) azpitik - Ekonomiaren KZ\n2022ko lehen hiruhilekoan, Euskadiko BPG % 4,6 hazi da, baina Estatuko batez bestekoaren ( % 6,4) azpitik\nEuskadiko BPG % 4,6 hazi zen 2022ko lehen hiruhilekoan, 2021eko aldi beraren aldean, estatuko batez bestekoaren % 6,4aren azpitik. Aurreko hiruhilekoaren aldean, Euskadiko BPG % 0,2 hazi zen, Espainia osoan baino hamarren bat gutxiago.\nErantzukizun Fiskaleko Agintaritza Independenteak (AIReF) astearte honetan argitaratu du 2022ko lehen hiruhilekorako autonomia-erkidegoen BPGren zenbatespena, METCAP metodologiaren bidez, Estatistikako Institutu Nazionalak (INE) apirilaren 29an argitaratu baitzuen herrialde osorako BPGaren aurrerapenari buruzko datua.\nNafarroak eta Gaztela-Mantxak BPGren % 0,2ko jaitsierak izan zituzten lehen hiruhilekoan -hiruhileko arteko aldakuntza-tasan-, Balear Uharteen eta Valentziako Erkidegoaren aldean; izan ere, azken horiek beren hedapenagatik nabarmendu ziren, % 1,2 eta % 0,7ko gehikuntzekin, hurrenez hurren, NFEAren arabera.\nUrte arteko datuei dagokienez, Kanariak dira BPGren hazkunderik handiena izan duten autonomia-erkidegoak ( % 11), Espainia osoko batez bestekoaren ( % 6,4) oso gainetik, Murtziako bilakaerarik txarrenaren aldean ( % 3,2).\n← 51.149 pertsonak jasotzen dute DSBE Euskadin\nLangabezia % 6,8ra jaistsi da eurogunean martxoan →\nAldi baterako lan-erregulazioak jaitsi egin dira, baina EEEak % 72,3 igo dira 2021ean\nEuskadi, Europan kutsatutakoen hazkundearen eta Asiako konfinamenduen zain


Giza zelula amak ez dira zahartze-prozesuarekiko immuneak | Consumer\nGiza zelula amak ez dira zahartze-prozesuarekiko immuneak\nHorrela azalduko litzateke zergatik handitzen den gaixotasun batzuen nagusitasuna adinarekin.\nGiza zelula amak ez dira zahartze-prozesuarekiko immuneak, Estatu Batuetako Stanfordeko Unibertsitateko Medikuntza Eskolako zientzialari-talde baten arabera. Zelula ama hematopoietikoak aztertu ditu, urteak igaro ahala noiz eta nola hiltzen diren ulertzeko. Horrek azalduko luke zergatik zenbait gaixotasun, hala nola leuzemia mieloide akutua, nagusitzen diren adinarekin, eta zergatik diren adineko pertsonak zaurgarriagoak infekzioen aurrean, hala nola hotzeriaren eta gripearen aurrean.\nSistema immunologikoaren funtzioa adinean aurrera egin ahala murrizten dela bazekien ere, Wendy Pang doktoreak, “Proceedings of the National Academy of Sciences” (PNAS) aldizkariaren azken alean argitaratu den azterlanaren egileetako batek, aitortzen du ikerketa hau “zelula ama hematopoietiko zahar eta gazteen gene-adierazpenaren funtzioa eta profilak konparatzen lehena” dela. Zehazki, ikertzaileek ikusi zuten 65 urtetik gorako pertsona osasuntsuen zelula ama hematopoietikoek linfozito gutxiago sortzen dituztela –birusen eta bakterioen aurrean erantzun immunea emateko ardura duten zelulak– pertsona osasuntsuen zelula amek baino 20 eta 35 urte bitartean. Zahartutako zelula ama hematopoietikoak (CMH) partzialak izateko joera dute zelula mieloide izeneko beste globulu zuri batzuen ekoizpenean. Joera horrek azal dezake zergatik diren helduak gazteak baino joera handiagoa neoplasia mieloide gaiztoak garatzeko.\nPang-ek azterketa bat hasi zuen jakiteko ea giza CMHak saguaren CMHak bezala zahartzen ziren, aurreko azterketek frogatu baitzuten sagu-kopuruaren eta -funtzioaren arabera aldatzen zirela adinarekin. Azterketa horretan, adineko 15 pertsona osasuntsuren eta 28 gazte osasuntsuren CMHak aztertu ziren, eta haien prebalentzia, banaketa eta zelula-zikloaren profila alderatu ziren. Pang-ek CMHak garbitu eta laborategiko plaketan landu zituenean, adineko pertsonen CMHak B linfozitoetan bereizteko gaitasun txikiagoa zutela eta zelula mieloide bihurtzeko aukera handiagoa zutela ikusi zuen. Giza CMH bi multzoen gene-adierazpenaren profila ere aztertu zuen Pang-ek, baita 42 eta 61 urte bitarteko bost CMH lagin ere.\nOrduan, ikertzaileak ikusi zuen emaile zaharren CMHek maila altuagoak dituztela zelula-zikloaren zahartzearekin, haren ugaritzearekin eta garapenarekin lotutako zenbait genek, bai eta DNA konpontzearekin eta zelulen heriotzarekin lotutako geneek ere. Gene horien maila altuenek iradokitzen dute zelulak ez direla zain egoteko joera odola berritu arte; beraz, zelula immuneak modu desegokian sartzen dira ziklo zelularrean. Oro har, emaitzak adin desberdinetako laborategiko saguen CMH azterketetan behatutakoen antzekoak dira. Behaketek iradokitzen dutenez, pertsona bat zahartzen denean giza zelulen ekintzak, erantzun immunearen gutxiegitasuna ez ezik, odoleko minbizien hazkuntza ere eragin dezake, hala nola leuzemia mieloide akutua. “Emaitza horiek adinarekin zerikusia duten gaixotasunei buruzko etorkizuneko azterketetarako ere balioko dute, hala nola displasia mieloidearen sindromea, anemia eta leuzemia”, dio Pang-ek.\nhumanas-eu madre-eu proceso-eu zahartzea zelulak


<< GAZTE AKANPADA 2019GAZTETRUKE BULGARIA 2019 - BIGARREN EGUNA >>\nGAZTETRUKE BULGARIA 2019 - ZAZPIGARREN EGUNAGure abentura bukatzear dago... Gure azken eguna heldu da eta etxera bueltatzeko ordua heldu zaigu.&...GAZTETRUKE BULGARIA 2019 - HIRUGARREN EGUNAKaixo kuadrila! Gaur gaztetrukearen hirugarren egunean gelditu barik egon gara egunean zehar. ...GAZTETRUKE BULGARIA 2019 - BIGARREN EGUNAKaixo lagunok!! Bigarren eguna amaitu egin da jadanik. Hasteko, luxusko gosaria hartu dugu geure gaz...


Barne turismoak aurrera egiten jarraitzen du Nazioarteko Bidaiak Gehienetan Eten bitartean\nHasiera » Azken albisteak » Arduraduna » Barne turismoak aurrera egiten jarraitzen du Nazioarteko Bidaiak Gehienetan Eten bitartean\nAirlines • Aireportuko • Europako Azken Albisteak • Nazioarteko Azken Albisteak • Azken Bidaia Albisteak • Negozio Bidaiak • Autoen alokairua • Cruising • Osasun albisteak • ostalaritza • Hotelak eta estazioak • Berriak • berreraikitzen • Arduraduna • Segurtasuna • Erosketak • Turismo • Garraioa • Travel Wire News • Hainbat Albiste\nUrtarrila eta maiatza bitartean nazioarteko turisten etorrerak% 85etik beherakoak izan ziren 2019ko mailetatik behera.\nMunduko helmugek nazioarteko 147 milioi sarrera gutxiago erregistratu dituzte 2020ko aldi beraren aldean.\nGoranzko joera apur bat agertu zen helmuga batzuk murrizketak murrizten hasi zirenean eta kontsumitzaileen konfiantza apur bat igo zen.\nNazioarteko turismoa poliki-poliki ari da gora egiten, nahiz eta susperraldia oso ahula eta irregularra izaten jarraitzen duen.\nTurismoaren historiako krisirik handiena bigarren urtean jarraitzen du. Urtarrila eta maiatza bitartean, nazioarteko turisten etorrerak% 85etik beherakoak izan ziren 2019ko mailetatik (edo% 65eko beherakada 2020an), azken datuek erakusten dutenez.\nMaiatzean gorakada txikia izan arren, sortu zen Covid-19 aldaerak eta murrizketak etengabe ezartzea nazioarteko bidaien berreskurapenean pisatzen ari dira. Bitartean, barne turismoak errekuperatzen jarraitzen du munduko leku askotan.\nAzken datuek erakusten dute urteko lehen bost hilabeteetan munduko helmugek 147 milioi sarrera gutxiago izan dituztela nazioarteko (gaueko bisitariak) 2020ko aldi berarekin alderatuta, edo 460ko pandemia aurreko urteko 2019 milioi gutxiago. Hala ere, datuek maiatzean gorakada nahiko txikia dela adierazi du, sarrerak% 82 murriztu direlako (2019ko maiatzaren aldean), apirilean% 86 jaitsi ondoren. Goranzko joera txiki hau agertu da zenbait helmugek murrizketak murrizten hasi eta kontsumitzaileen konfiantzak apur bat gora egin duelako.\nEskualdeen arabera, Asian eta Pazifikoan beherakada handiena izaten jarraitu zuten 95eko lehen bost hilabeteetan nazioarteko sarreretan% 2021eko jaitsierarekin, 2019ko aldi beraren aldean. Europak (% -85) sarreren bigarren beherakada handiena izan zuen. ondoren Ekialde Hurbilean (% -83) eta Afrikan (% -81). Ameriketan (% -72) gutxitu egin da. Ekainean, mugak erabat ixten zituzten helmugak 63ra jaitsi ziren, otsaileko 69tik. Horietatik 33 Asian eta Pazifikoan zeuden, eta Europan zazpi besterik ez, egun bidaiatzeko muga gutxien dituen eskualdean.\nAzpieskualdeen arabera, Karibek (% -60) errendimendu erlatibo onena izan zuen 2021eko maiatzera arte. Estatu Batuetatik bidaiatzeak gero eta gehiago izan ditu onura Karibeko eta Erdialdeko Amerikako eta Mexikoko helmugak. Mendebaldeko Europan, Hegoaldeko eta Mediterraneoko Europan, Hego Amerikan eta Erdialdeko Amerikan emaitza apur bat hobeak izan ziren maiatzean apirilean baino.\nNazioarteko turismoa poliki-poliki ari da gora egiten, nahiz eta susperraldia oso ahula eta irregularra izaten jarraitzen duen. Birusaren Delta aldaeraren inguruko kezka gero eta handiagoak hainbat herrialde neurri murriztaileak berriro ezartzera eraman ditu. Gainera, sarrera eskakizunei buruzko hegazkortasunak eta informazio argirik ez izateak Ipar Hemisferioaren udako denboraldian nazioarteko bidaiak berreskuratzean pisatzen jarrai dezake. Hala ere, mundu osoko txertoen programak, txertatutako bidaiarientzako murrizketa leunagoekin eta tresna digitalen erabilerarekin, hala nola EBko COVID ziurtagiri digitala, guztiak laguntzen ari dira bidaien mailakako normalizazioan.\nGainera, etxeko bidaiek errekuperazioa bultzatzen dute helmuga askotan, batez ere barne merkatu handiak dituztenetan. Etxeko aireko eserlekuak Txinan eta Errusian dagoeneko gainditu ditu krisiaren aurreko mailak, eta Estatu Batuetan etxeko bidaiak gehiago indartzen ari dira.


Europako Parlamentuak ahalegin handiagoa eskatu du legez kanpoko arrantzari aurre egiteko | Consumer\nEuropako Parlamentuak ahalegin handiagoa eskatu du legez kanpoko arrantzari aurre egiteko\nBeste herrialde batzuekin lankidetza handiagoa eskatzen du, hala nola Estatu Batuekin, Japoniarekin eta Txinarekin.\nEuropako Parlamentuak atzo eskatu zuen Europar Batasunak (EB) ahalegin handiagoa egin dezala nazioarteko legez kanpoko arrantzari aurre egiteko, Estatu Batuekin, Japoniarekin eta Txinarekin lankidetza handiagoarekin. Gainera, nazioarteko tresna juridikoak aztertzeko eskatu zuen, Nazio Batuen Erakundearen (NBE) barruan dagoen legez kanpoko arrain-salerosketaren aurkako zigorrak ezarri eta epaitu ahal izateko.\nMunduko harrapaketen %15, hau da, urtean 11-26 milioi tona, legez kanpoko arrantza-jardueretatik datoz, Euroganberak erabiltzen dituen zenbatespenen arabera. Euroganberak azpimarratzen du garrantzitsua dela nazioarteko lankidetza estutzea, ozeanoen bi herenek jurisdikzio nazionala gainditzen baitute eta arrantza-floten mugikortasun handia.\nEurodiputatuek atzo eskatu zuten arazo horri “premiaz” heltzeko, itsasoko baliabideen kudeaketa jasangarria eta biodibertsitatea zaintzea eragozten duelako. Azpimarratu zuten EBk ahaleginak areagotu behar dituela eta itsas zabaleko ikuskapenak areagotu, legez kanpoko produktuak merkatura sar ez daitezen. Horrez gain, legea betetzen ez duten herrialdeen aurkako zehapenak bultzatzea eta lehentasun-sistema orokorreko Europako laguntzak legez kanpoko arrantzaren aurkako legeak betetzearen mende jartzea eskatu zuten.\nLegez kanpoko arrantzari hobeto aurre egiteko, eurodiputatuek 10 giga tonatik gorako tonaje gordina duten arrantza-ontzien nahitaezko erregistroa defendatu zuten, dokumentazio-sistemak garatzea, ontziak zaintzeko sistema elektronikoak erabiltzera behartzea, ontzien jarduerei buruzko informazio-trukea bultzatzea, inportazioak gehiago kontrolatzea eta legez kanpoko arrantza-merkatuak ixteko akordioa lortzea. Arrantzan egiteko baimena duten arrantza-ontzien Europako erregistro bat eta noizbait legez kanpoko arrantza-jarduerak egin dituztenen zerrenda beltza ere eskatu zituzten.\n“Eskrupulurik gabeko operadoreek ezin dute beren ontzien bandera aldatu beren erantzukizunak saihesteko. Legez kanpoko arrantza izan liteke mundu osoan arriskuan dauden arrain-populazio askoren azken kolpea”, azpimarratu zuen ebazpenaren txostengileak, Isabella Lovin eurodiputatu suediarrak, asteazkeneko eztabaidan.\nahaleginak eske Euroganbera ilegal-eu pesca-eu


Leader Programa 2021 - LEADER herrien azpiegituretarako, oinarrizko zerbitzuetarako eta berritzeko inbertsiotarako laguntzak - Eusko Jaurlaritza\nLeader Programa 2021 - LEADER herrien azpiegituretarako, oinarrizko zerbitzuetarako eta berritzeko inbertsiotarako laguntzak\n[LEADER azpiegiturak eta zerbitzuak 2021]\nOhar garrantzitsua! LEADER PROGRAMA 2021\nLEADER PROGRAMA 2021\nLEADER 2021 programak bost laguntza-lerro ditu eta kontsultatu ahal dira LOTURA honen bidez. Eskabidea egiten hasi aurretik, egiaztatu zure proiektua zeinarekin bat datorren.\nDeialdiaren araudia AGINDUA, 2021eko apirilaren 22koa, Ekonomiaren Garapen, Jasangarritasun eta Ingurumeneko sailburuarena, zeinaren bidez aldatu egiten baita organo beraren 2020ko abenduaren 22ko Agindua. Hain zuzen ere, aipatutako agindu horren bidez, arautu egiten dira 2015-2020 aldirako EAEko Landa Garapeneko Programaren esparruan onartu ziren Leader eremuko landa-inguruko udalerrien ekonomia sustatu, garatu eta dibertsifikatzeko laguntzak, 2021eko ekitaldirako.\nDeialdiaren araudia AGINDUA, 2020ko abenduaren 22koa, Ekonomiaren Garapen, Jasangarritasun eta Ingurumeneko sailburuarena, zeinaren bidez arautzen baitira, 2021eko ekitaldirako, 2015-2020 aldirako EAEko Landa Garapeneko Programaren esparruan onartu ziren Leader eremuko landa-inguruko udalerrien ekonomia sustatu, garatu eta dibertsifikatzeko laguntzak.\nEskabide presentzialak hartzeko ordutegia: astelehenetik ostiralera 08:00etatik 15:00ra.


Elgoibar Europako Kirol Hiria izango da 2019an | Herriak eta hiriak | EITB\nElgoibar Europako Kirol Herria izango da 2019an\nEgoibarrek dituen kirol azpiegiturak, kirol eskaintza eta kirol ekitaldiak antolatzeko gaitasuna nabarmendu ditu izendapena egiten duen ACES elkarteak.\nMintxetako kirol instalakuntzak, Elgoibarren. Argazkia: Vicente Guinea González De Artaza\nElgoibar herriak izendapen berezi bat jaso du: 2019ko Europako Kirol Herria izendatu dute. Kirolaren Europako Hiriak eta Herriak (ACES) elkarteak ematen duen saria da, eta Egoibarrek dituen kirol azpiegiturak, kirol eskaintza eta kirol ekitaldiak antolatzeko gaitasuna nabarmendu ditu.\nIrailean aurkeztu zuen Elgoibarrek bere hautagaitza, eta Gian Francesco Lupattelli ACES elkarteko presidenteak joan den astean jakinarazi zion, gutun bidez, izendapena Udalari.\nHerria zoriondu du Lupattellik gutunean, eta "kirolarentzat eredu" dela azpimarratu du. "Zorionak sariagatik, zure udalerria benetan guztiontzako kirolaren adibide baita, osasun, integrazio,heziketa eta errespetuzko tresna gisa. ACESen partekatzen ditugun balioak dira. Zorionak baita udalerriak dituen antolakuntzarako ahalmenagatik eta kirol azpiegitura eta jarduerengatik", adierazi du idatzian.\nAne Beitia Elgoibarko alkateak abenduaren 4an, Bruselan, Europar Parlamentuaren egoitzan egingo den ekitaldian jasoko du izendapena.\nElgoibarko Udalak "balorazio oso positiboa" egin du eta "pozik" agertu da. Beitiak herriko eragileek, taldeek eta elkarteek urtetan egindako lanaren garrantzia nabarmendu du. "Beraiek gabe izendapen hau ez litzateke posible izango", esan du.\nIrailaren amaieran ACES Europako ebaluazio batzordeak Elgoibar bisitatu zuen, herriko kirol instalazio eta azpiegiturak ikusteko, eta Europako Kirol Herri izateko baldintzak betetzen zituen frogatzeko.


ETA kide izan gabe (epaileak onartu du frogatzekorik ez duela hori) gaizkile taldeko kide gisa kondenatua • ZUZEU\nETA kide izan gabe gaizkile taldeko kide gisa kondenatua –\nMaite Ubiriak naiz-en.\nBi urteko espetxe zigorra, bete beharrik gabe, ezarri diote Egoitz Urrutikoetxeari\nParisko Zigor Auzitegiak gaur jakitera eman du urrian Egoitz Urrutikoetxeari egin zioten auziari buruzko erabakia. Bi urteko espetxe zigorra ezarri dio, betetzeko beharrik gabe. ETAko erakundeko kide zela ezin izan duela frogatu onartuta ere «gaizkile elkarteko kide» gisa kondenatu dute.\n(Photo: Bob Edme) Urrugnen\nJoan zen urriaren 7an ea 8an auzia egin zioten Egoitz Urrutikoetxeari Parisen. Epaiketaren amaieran fiskalak lau urteko kartzela zigorra eskatu zuen, betetzeko beharrik gabe. Asteazken honetan Parisko Zigor Epaitegiak bere erabakia jakitera eman du eta egun Lexantzuko herri kontseilari eta Euskal Elkargoko ordezkaria den euskal herritarra gaizkile elkarteko kide bezala kondenatu du, nahiz eta ez Egoitz Urrutikoetxea ETA erakundeko kide izan zela frogatzeko elementurik ez atzeman.\nBi urteko kartzela zigorra, betetzeko beharrik gabe, ezarri dio epaitegiak Egoitz Urrutikoetxeari. Lehendik kondenatua izan zenez urtebeteko froga epea eman diote. Denbora horretan zigorrak betetzeko jujeak (PAJ delakoak) ezarritako deialdiak errespetatu beharko ditu. Aldiz, Fijait fitxategian ez dute sartuko.\nEgoitz Urrutikoetxeak NAIZi azaldu dionez, epaitegiak onartu du ezin izan duela frogatu ETAko kide zenik. Erakunde horrekiko «sinpatia» izatea egoitzi dio, baita hainbat militanteekin harremanak izana ere. Ebazpenak zapore gazi-goxoa utzi diola aitortu du. Espetxera ez da joanen, eta horrek lasaitasun bat eman dio. Izan ere, abokatuekin mintzatu ondoren, kezka sortzen dio ETA kide izan gabe -epaileak onartu du frogatzekorik ez duela hori- gaizkile taldeko kide gisa kondenatua izatea.\n«Aurrekaririk gabeko erabakia da eta zalantzak sortzen ditu aurrera begira», azaldu du Egoitz Urrutikoetxeak. Baieztatu duenez heldu den otsailaren 17 eta 18an bigarren auzia izanen du, kasu horretan Dei Auzitegian.\nEpaitegiaren erabakia plazaratu ostean EH Baik oharra publiko egin du. Mugimendu horren esanetan «gaur Egoitz Urrutikoetxea kartzeleratuko ez badute ere, zigorra jaso du». Hori dela eta «bere aurka diren prozedura juduzial guziak bertan behera gera daitezen» eskatu du EH Baik. Bide beretik Paris eta Madrilgo gobrnuei zuzendu da «Euskal Herrian irekia den fasearen aldeko urratsak egin ditzaten» eskatzeko.\nBigarren auzia, otsailean\nOroitzearren, 2003. eta 2005. urteetan zabalduriko prozeduren ondorioz orotara zortzi urteko kartzela zigorra jaso zuen errebeldian Egoitz Urrutikotxeak.\nLehen auzia 2007an aztertu zuen epaitegiak eta lau urteko kartzela zigorra ezarri zion. Bigarren epaiketa 2010ean egin zioten, hau ere bera presente izan gabe, eta zigor berbera jarri zioten.\nHain zuzen joan zen hilabetean errepikatu zioten auzian jaso zuen 4 urteko zigorrari heldu zion fiskalak, nahiz eta oraingoan aitortu zuen arrazoirik ez zuela atzematen kartzelaratzeko eskaera babesteko.\nAuzian zehar Egoitz Urrutikoetxeak ukatu egin zuen ETAko kidea izan zenik, baina aitaren ondoan 2005ean Genevan izan zen negoziaketa prozesuaren mesedetan lan egin zuela aitortu zuen.\nHainbat hautetsiren lekukotasuna\nEuskal Elkargoko buru den Jean-Rene Etchegarayk lehendakariak 2000. urteaz geroztik gatazka armatua gainditzeko bidean Euskal Herrian izan ziren esfortzu anitzak izan zituen aipagai epaitegiaren aurrean.\nLekuko gisa hitza hartu zuen Egoitz Urrutikoetxeari eginiko auzian. Euskal agintariak bake eta bizikidetza eraikitze aldera presoen egoerari dagokionez egon den bilakaerari buruz hitz egin zuen.\nMonique Elgoyhen Lexantzuko auzapezak ere bertako hautetsi den Egoitz Urrutikoetxeak herriko aferetan erakutsi duen inplikazioa nabarmendu zuen jujearen aitzinean.\nDosierraren hutsuneak agerian\nBi egunez luzatu zen auzian dosierraren hutsuneak agerian jarri zituzten defentsaren abokatuek.\nBere aldetik gatazkak alde guztietan eragindako sufrimenduari buruz luze mintzatu zen Egoiz Urrutikoetxea.\nBere familiak urte luzeetan bizi izan duen egoera latza xehetasun handiz azaldu zuen epailearen aurrean, baita Euskal Herrian zabalduriko abagune politiko berriari loturiko aukera politikoak mahaigainean jarri zituela.\nFrantses Poliziak 2015ko urriaren 6an atxilotu zuen Egoitz Urrutikoetxea Saint-Denisen (Paris).\nEspaniar hedabideek bere aurkako akusazio larriak zabaldu zituzten berehala. Alta, handik gutxitara agerian geratu zen bizitza normala zeramala Parisen, ikasketak eta lana urtartuz.\nAtxilotu ondoren Fresneseko espetxera eraman zuten. Izan ere handik aste batzutara, 2015ko azaroaren 13an, auzia egin bitartean aske gelditu zen.\nEpaileak ebatzi du ez dela frogarik Egoitz Urrutikoetxea ETAko kide izan zela errateko – berria\nBi urteko espetxe zigorra ezarri diote Egoitz Urrutikoetxeari, betetzeko beharrik gabe – Argia\nETA kide izan gabe gaizkile taldeko kide gisa kondenatua\nEgoitz Urrutikoetxea, Urrutikoetxea


Eserleku berriak ipiniko dituzte Asentzion - Elgeta - Goiena.eus\nEserleku berriak ipiniko dituzte Asentzion\nLarraitz Zeberio Lekuona 2008-10-27 19:59\nIrisgarritasunarekin lotutako asmoak ditu Udalak. Asentzion, esaterako, eserleku berriak ipiniko dituztela aurreratu du Oxel Erostarbe alkateak. Irisgarritasun plana eguneratzeko proiektua ere badute.\nAsentzion eserleku berriak ipiniko dituztela aurreratu du Oxel Erostarbe alkateak. “Laster izango da hori”, adierazi du. Egungo eserlekuak zahartuta eta hondatuta daude. Eserleku berriak ipintzea 4.899,84 euroko aurrekontua du.\nUdal irisgarritasun plana eguneratzeko asmoa ere badutela jakinarazi du. “2002. urtean egindako planarekin ari gara eta eguneratzeko beharra dauka", adierazi du Erostarbek. Eusko Jaurlaritzari dirulaguntza eskatu dio Elgetako Udalak eta erantzunaren zain daude. Plan hori eguneratzeak 20.300 euro suposatuko ditu.


Eusko Label Ligako eta Euskotren Ligako arraunlariek denboraldi honetako oroitzapenik onenak partekatu dituzte euren pertsona maitatuenekin\n2020 amaitzear gaude, eta atzera begiratuz, gure mundua hankaz gora jarri duen birus ditxoso honen etorrerak markatu du urtea. Arraunaren mundua ez da egoera horretatik kanpo geratu, eta Eusko Label Ligan eta Euskotren Ligan aurreikusitako egutegiko jardunaldi guzti-guztiak jokatu ahal izan diren arren, estropadetan zalerik ez egotea arraroa izan da guztientzat.\nAurreko denboraldietako agurrek, musuek eta besarkadek, telefono mugikorraren eta sare sozialen bidezko deiak eta animo-mezuak ekarri dituzte. Arraunlariak horren jakitun izan dira, eta Gabonetako data hauek aprobetxatuz, 2020. denboraldiko euren esperientzia baloratu dute.\nAurten distzantziatik izan bada ere, eskerrik asko gure oroitzapen onenen parte izateagatik. Gabon zoriontsuak eta urte berri on.


Atzizkiak [Sareko Euskal Gramatika]\natzizki: Hitzaren bukaeran ezartzen den morfema. Eratorpen bidez hitzak sortzeko, kategoria lexiko baten oinarriari eskuinean eransten zaion hizkia\nAtzizkiak aztertzerakoan, hainbat informazio hartu behar da kontuan. Lehenik eta behin, atzizkiaren oinarrizko forma zein den erabaki behar da, askotan atzizki batek forma bat baino gehiago erakuts dezakeelako: futbolari, pilotAri, kazetAri edo ardandegi, sagardotegi. Alomorfo esaten zaie aldaera horiei. Atzizki bakoitzak zein kategoria lexiko sortzen duen ere zehaztu beharko da. Irizpide horren arabera, izenak sortzen dituzten atzizkiak, adjektiboak sortzen dituztenak eta aditzak sortzen dituztenak bereiziko dira. Ondoren, esanahi lexikoa dutenez, zein motatako izenak, adjektiboak eta aditzak sortzen dituzten ikusiko da. Laugarren, atzizkiak zein kategoria lexikori eransten zaizkion ikusiko da; hau da, oinarriaren kategoria lexikoa zein den. Eta, azkenik, beste eratorpen-morfema baten ondoren edo aurretik ager daitezkeen ala ez.\natzizkiaren oinarrizko forma zehaztu\natzizki izen-, adjektibo- eta aditz-sortzaileak\nsortutako izen, adjektibo eta aditzak nolakoak diren ikusi\noinarriaren kategoria lexikoa zehaztu\nbeste eratorpen-morfema baten ondoren edo aurretik ager daitezkeen zehaztu\nInformazio hori guztia hartu behar da kontuan forma bereko bi atzizkiren aurrean gauden ala ez erabakitzeko; -ari atzizkiak, esaterako, itxuraz forma bakarra izan arren, izen bizidunak (pilotari, dendari) edo izen bizigabeak (janari, edari) sor ditzake. Beraz, -ari1 eta -ari2 bereiziko dira hemen.\nGramatika gehienetan egiten den bezala, eratorpenetik sortu den hitzaren kategoria lexikoa izango da irizpide nagusia atzizkiak sailkatzeko. Ondoren, Azkuek (1921-23) egin zuen bezala, azpisailak egingo ditugu kategoria bakoitzaren barruan; zein motatako izena, adjektiboa… sortzen den. Hala ere, atzizki emankorrenak, hitz berriak sortzeko erabiltzen direnak, baino ez ditugu aztertuko hemen1.\n1 gainerakoak euskal lexikoaren ondarean antzeman daitezke baina ez dute hitz berriak sortzeko balio eta aipamen orokor bat egingo da\nEuskara Institutua, EHU, "Atzizkiak", Sareko Euskal Gramatika (SEG), www.ehu.eus/seg


Gabonetako loteria, Ozkarbi\nOzkarbiko zuzendaritzak jakinarazi du elkartea itxita egonda ere Gabonetako loteria eskatzeko aukera emango dutela. "Barikuan eta domekan elkartearen kanpoko aldean egongo gara Gabonetako loteria nahi duten bazkideek eskatu ahal izateko. Barikuan, hilak 6, 18:30etik 20:00etara, eta domekan 11:00etatik 13:00etara", adierazi dute.\nGabonetako loteria, Ozkarbi Ozkarbi elkartea\n[BERTAN BEHERA] Bergarako txistulari bandaren kontzertua\n[BERTAN BEHERA] Bergarako txistulari bandaren kontzertua Bergarako udaletxea\nHakima Flissi - SARRERAK AGORTUTA\nHakima Flissi. Hakima Flissi abeslari gazteak (Bilbo 1997) erritmo urbanoetara gonbidatuko ditu entzuleak bere emanaldi sendoarekin. Soul, R&B, reggae, funk edo afrobeat bezalako doinuak nahasten dira bere abestietan. Beratu jaialdiaren barruan. Doan. Oharra: eguraldi txarra egiten badu gaztelekuan izango da)\nHakima Flissi - SARRERAK AGORTUTA Lazarraga lorategia\nHakima Flissi. Hakima Flissi abeslari gazteak (Bilbo 1997) erritmo urbanoetara gonbidatuko ditu entzuleak bere emanaldi sendoarekin. Soul, R&B, reggae, funk edo afrobeat bezalako doinuak nahasten dira bere abestietan.\nBeratu jaialdiaren barruan. Doan.\nOharra: eguraldi txarra egiten badu gaztelekuan izango da)\n'Koko dragoi txikia oihanean' pelikula\n'Koko dragoi txikia oihanean' pelikula Amaia Antzokia\n'Como perro y gatos: la patrulla unida' filma, gaztetxoendako\n'Como perro y gatos: la patrulla unida' filma (AEB, 2020). Zuzendaria: Sean McNamara. Sarrera da lau eurotik\n'Como perro y gatos: la patrulla unida' filma, gaztetxoendako Zinema aretoa\n'Koko dragoi txikia oihanean' pelikula Seminarixoa\nJoseba Irazoki - SARRERAK AGORTUTA\nJoseba Irazoki. Musikari beratarra bakarlari moduan etorriko da eta Antixena gaztetxearen kanpoan eskainiko du emanaldia (eguraldi txarra egiten badu, gaztelekua). Beratu jaialdiaren barruan. Doan\nJoseba Irazoki - SARRERAK AGORTUTA Oñatiko gaztelekua\nJoseba Irazoki. Musikari beratarra bakarlari moduan etorriko da eta Antixena gaztetxearen kanpoan eskainiko du emanaldia (eguraldi txarra egiten badu, gaztelekua).\nBeratu jaialdiaren barruan. Doan\nDomeka kulturalak 2020 egitarauaren baitan Esnatu naiz kabareta, 18:30ean, Espaloian. Sarrera doan, baina erreserba egin behar da hemen. Antolatzailea: Elgetako Udala.\n'Esnatu naiz' kabareta Espaloia kafe antzokia\nMireia Gabilondok zuzendutako pelikula. Aktoreak: Aitziber Garmendia, Getari Etxegarai, Leire Ruiz, Itziar Atienza, Naiara Arnedo eta Sara Cozar.\n'Erlauntza' pelikula Amaia Antzokia\nAmorante bakarlariak kontzertua eskainiko du Aretxabaletan eta sarrerak 4 euro balioko du.\nAmoranteren kontzertua Zaraia aretoa\nGarikoitz Mendizabal (txistua) & German Ormazabal (pianoa) izango dira 'Metamorfosia' emanaldia eskainiko dutenak. Musikegunak egitasmoaren barruan. Sarrera arrunta da 8 euro; bonua, 25. Udal webgunean edo Txokolateixan har daitezke.\nMusikegunak. 'Metamorfosia' Santa Ana antzokia\nPablo Agüeroren pelikula. Gaurko emanaldiaren aurkezpena Yune Nogueiras aktore bergararrak egingo du. Ostean, solasaldia.\n'Akelarre' pelikula Seminarixoa\n'Regreso a Hope Gap' filma\n'Regreso a Hope Gap' filma (Erresuma Batua, 2019). Zuzendaria: William Nicholson. Sarrera da bost eurotik\n'Regreso a Hope Gap' filma Zinema aretoa


Hizkuntzak ikasteko mekanismo mnemoteknikoak - bai&by\nGogo handia genuen gure blogean artikulu hau argitaratzeko. Hizkuntzak ikasteko gure sistema adimentsuak zerikusi handia dauka errepikapena mekanismo mnemotekniko gisa erabiltzearekin.\nBai&by-n badakigu edozein hizkuntza hitz egiterako orduan, esaldi batzuk modu automatizatuan esateko gai izan behar dugula, pentsatzeko beharrik gabe. “Bakarrik irten dadila”, nolabait esatearren.\nBeraz, euskaraz jariotasunez hitz egiteko, esaldi horiek epe luzerako memorian mantendu behar ditugu; zehazki, prozedura-memorian. Nola mantendu ditzakegu?\nOndoren, hizkuntzak ikasteko lagungarriak izan daitezkeen mekanismo mnemotekniko batzuk proposatuko dizkizugu.\n“Loci” edo leku teknika\nPentsatu normalean egiten duzun ibilbide bat, gogoratzeko zailtasunik ez daukazuna. Orain, ibilbide horretako leku bakoitzarekin erlazionatu memorizatu nahi duzun hori: Hitzak, aditzak…\nLekuaren teknikarekin moduan, etxe edo eraikin bat erabil dezakegu memorizatzeko.\nGela bakoitzari kategoria bat lotzen zaio, esaterako. Ingelesez edo euskaraz etxe bateko gelen edota bertan dauden objektuen izenak memorizatzeko baliagarria izan daiteke, hala nola, altzari eta tresna elektrikoak.\nGako hitzen mnemoteknia\nTeknika hori oso erabilgarria izaten da, batez ere hiztegia buruz ikasteko.\nEsaterako, ikasi nahi dugun hitza gure hizkuntzan fonetikoki antzekoa den batekin erlazionatu dezakegu. Gauza bera esan nahi ez badute ere, buruan dugun irudi baten bidez erlaziona ditzakegu.\nAdibidez, “run” aditza ikasi nahi duzu. Gaztelaniaz “rana” hitzarekin erlaziona daiteke fonetikoki, “ran” ahoskatzen baita. Imajinatzen duzu igel bat korrika?\nBeste aukera bat zera da: memorizatu beharrezko hitz zerrenda batetik abiatuta kontakizun bat sortzea. Teknika mnemotekniko hori oso erabilgarria da ingelesez hitzak gaika gogoratzeko edo euskarazko hiztegia lantzeko.\nPhrasal verb zailenak memorizatzeko akronimoak erabiltzea.\n“Come Up With” beharrean, gogoratu CUW. Hau da, erabili esaldi edo zerrenda bateko inizialak hitz bakar bat osatu eta gero dena gogoratzeko.\nEremu semantiko bateko hitzak aldi beran ikasita, multzo osoko hitzak buruan gordeta mantentzen laguntzen du: Koloreak, eguraldia, urtaroak, frutak… Esaterako: goiz, eguerdi, arratsalde, gau / morning, noon, afternoon, evening, night.\nZenbakiak hitzekin erlazionatzea, data, telefonoak, matrikulak eta abar ikasteko. Esaterako: 629 (sonaba) 380 (mojar) 721 (fanta); eta hitz horiek telefonoaren jabea den pertsonarekin erlazionatzea, historia labur baten bidez.\nt d (1 palo)\nn ñ (2 patas)\nm (3 patas)\nc k q (kuatro)\nl (L=50 en números romanos)\ns z (Seis)\nf (siete al revés)\nch j g (oCHo)\nv b p (nueve al revés)\nUmoreak, absurdua eta esajerazioak irudikatzen dituzten irudi mentalak sortzea. Esaterako, ba al dakizu nola esaten den “tabla” euskaraz? “ohol(a)”. Honela ez zaizu ahaztuko: Imajinatu ipotx bat atetik sartzen taula handi bat lepoan, eta agurtzen: ohola!\nMekanismo horien bidez, neuronen arteko lotura sendoak sor ditzakegu, ikasitakoa automatizatzeko. Hala ere, lortzeko modurik eraginkorrena testuinguru batean ikasi eta praktikatzea da. Errepikapena erabiliz, gainera, esaten ari garena uler dezakegu, eta errepikapen horiek denbora zehar luzatu.\nHori da, hain zuzen ere, DDK® System sistemaren oinarria: Hitz egiteko prozesua ezin hobeto simulatu eta edukiak noiz errepasatu erabakitzen duen sistema, edukiok bereganatzen direla bermatzeko. Sinestezina, ezta?\nHizkuntzak ikasteko gure sistema adimentsuari buruzko informazio gehiago nahi baduzu, ez izan zalantzarik eta jarri gurekin harremanetan. Pozik hartuko zaitugu.\nEta beste mekanismo mnemoteknikorik ezagutuz gero, partekatu gurekin, zerrenda honetan sartu ahal izateko.


FORO EKONOMISTAK FOROA - Foroak - Colegio Vasco de Economistas\nALDAKETA TEKNOLOGIKOA ETA ENPLEGUA: AUKERAK ETA ERRONKAK\nSara de la Rica Goiricelaya, Ekonomian Katedraduna eta Premio Ekonomistak Saria 2018\nSara de la Ricaren ikerketak lan merkatuaren analisi enpirikoan ardazten dira. ISEAK fundazioa zuzentzen du, haren helburua analisia eta jakintza gizarteari gerturatzea izanik. ISEAK-eko (Iniciative for socio economic analysis and\nknowledge) zuzendaria eta GADEA Fundazioko Zientzia Aholkulari Kontseiluko kide da. IZA ( Instituto de Estudios Laborales ) eta CReAM ( Instituto de Estudios de Migración ) erakundeetan ikertzaile elkartua da. Basquetour eta Iberdrolan kontseilari.\nZurriola hiribidea 1, Donostia\nNoiztik 19:00 noiz arte 21:00


Eskola 2018, escola 2018, escuela 2018 — Eibar.ORG | Eibarko peoria\nHemen zaude: Hasiera / Blogak / Prospektiba / Eskola 2018, escola 2018, escuela 2018\nEskola 2018, escola 2018, escuela 2018\nEneko Astigarraga 2008/04/15 00:21\nEscola 2018 L'educació que volem izeneko blogean etorkizunean nahi dugun eskolari buruzko hausnarketari ekin diote.\n2008 - 2018, hemendik hamar urtera eskolaren etorkizuna nola ikusten dugun galdezka ari dira.\nNolakoa izango den, nolakoa nahi dugun. Prospektiba saiakera kolektiboa egiten saiatu dira eta etorkizuneko eszenategiei buruz ari dira eztabaidatzen aipatutako blogean eta beste askotan. Batez ere, bi aukera kontutan izanda: izan daitekeen eszenategia edo probablea eta gura dugun eszenategia edo desiragarria.\nDena den, gehitzeko bada, era guztiko ekarpenak onartzen dituzte, "Una proposta col·lectiva basada en propostes positives, personals i creatives sobre l'educació que volem d'aquí a 10 anys"\nEsate baterako, Dreig-en ekarpena "La escuela en 2018: Penélope (un desvarío posible…)" asko gustatu zait, baina gehiago daude aipatutako loturan. Gure inguruan, besteak beste seguru IKTroak\nbueltak eman dizkiotela eskolaren etorkizunaren gaiari.\netiketak: eskola, 2018, etorkizuna\nNahiko lan izaten dugu hemendik sei hilabetera zer izango dugun pentsatzen, hamar urte barru izango nahiko genukeena zehazten hasteko!\nTira, orain serion, ideia polita da, erromantikoa. Utopiaren atzetik joatea nire izaeraren berezko ezaugarrietako bat badut ere, azkenaldi honetan nahiko etsituta nabil kontu hauekin. Politikariek eta hezkuntzaren ardura nagusia dutenek euren ez-jakintasunak eragindako inmobilismotik irteten ez diren bitartean, horrelako proposamenak horixe izango dira, utopia hutsak. Duela hiru urte aurkeztu genuen gure bloga ikastolon elkartean; tresna baino gehiago web baliabideak irakaskuntzan ekar zezaketen aldakuntza jabetzeko denbora nahikoa izan da baina apenas eman dira urratsak alor honetatik. Duela gutxi "a bombo y platillo" zabaldu zen proiektu "berritzailea" 2000. urtean diseinatutako aurre-proiektu baten "culmena" izan da. Ulertuko duzun bezala, panorama honen aurrean, hemendik 10 urte barru gure ikastoletan web 2.0 baliabideak erabiltzen hasiko garela pentsatu beharko genuke.\nDena den, Eskola2018 ekimenaren bultzatzaileek dioten bezala, kontua ez da atzera begiratzea, orain arte gaizki egindakoak behin eta berriro gogoratzea baizik eta ikuspegi baikor batetik, ideiak botatzea, beti aurrera begira. Tira ba, emango dizkiogu buelta batzuk asuntoari ea zerbait garbi ateratzen dugun.


Bestelako normaltasun bat | Bizigiro | Berria\nIl Circo Italianoko haurrak, Olatz Orozko irakaslea eskuinean dutela, Getxon. LUIS JAUREGIALTZO / ARGAZKI PRESS\nMahaiak, aulkiak, arbela, ordenagailuak... Ohiko ikasgela bat dirudi lehen begiratuan, baina badu berezitik arrunta izateko txiki samarra den gelak. Lau gurpilen gainean jarrita dago, eta batera eta bestera ibili ohi da, gidaria nora, ikasgela ere hara. Kamioi bat da, finean. Zirkutik bizi denak ez du bizileku finko bat, eta, beraz, eskola ere batera eta bestera ibiltzea ezinbestekoa da, umeak egunero hara joango badira.\nGoizero bezala, ikasgelan daude Cristian, Sidney, Laura, Claudio eta Demi lehengusuak. Gaur Martin falta da, gaixorik dagoelako. «Etxean gelditu da», esan du haietako batek ?etxea zirkuarekin batera bidaiatzen duen kamioi bat da?. Zirkuko seigarren belaunaldia osatzen dute, eta guztiek dute Rossi abizena, lehena ez bada, bigarrena. Olatz Orozko legazpiarra (Gipuzkoa) da haien irakaslea.\nEskolak amaitutakoan, bakoitzak bere etxean bazkaldu, eta entseguak egiten dituzte arratsaldean: akrobaziak, dantza? Denetarik egitera ohituta daude txikitatik. 6-8 urterako hasi ohi dira ikuskizunetan parte hartzen, eta asteburuero egiten dituzte emanaldiak. Udan denboraldi batez egiten duten geldialdia da salbuespen bakarra. Haur guztiek diote zirkua asko gustatzen zaiela; argi dago ez dutela imajinatzen bestelako bizimodurik.\nFamilia oso lotuta dago, baina ez dute zirkutik aparte harreman sendorik egiterik. Nomada izateak dakarren soka da hori. Halere, tokian tokiko jendea ezagutzen dute. «Nire lagunik onena Irungoa [Gipuzkoa] da», dio Claudiok. Hori miresten du Orozkok: «Beti dabiltza hara eta hona; lehenengo, batekin daude; gero, bestearekin? Sekulako abilezia dute egoeretara egokitzeko».\n«UMEEK BETI NAHI DUTE BIZITZAZ GOZATZEA»\nEz da egongo ikasleak eskolara agertzen ez direnean Itziar Villariezo bezainbeste poztuko den irakaslerik. «Zenbat eta jende gutxiago, askoz hobeto!». 26 urte daramatza Gurutzetako ospitalean (Barakaldo, Bizkaia) lanean, Begoña Cancelarekin batera ?hark 20 daramatza?. Barakaldokoak dira biak, eta batzuetan lan gogorra dela aitortu arren, pozetik are gehiago duela diote. «Batzuetan gogorra da, baina hemen nahi dugulako gaude, eta horrek esan nahi du lan honek zerbait ematen digula. Sekulako esperientziak izan ditugu, eta, gainera, oso politak. Bestela ez ginateke hemen egongo».\nOinarrizko irakasgaiak dira gehien lantzen dituztenak: matematika, euskara, gaztelania, ingelesa... Baina bestelako irakasgaiak ere jorratzen dituzte, ikasleek horretarako interesa baldin badute. Gainera, jolasak eta harremanak sustatzeko ekintzak ere egiten dituzte. «Nahiko orekatuak ditugu lan akademikoa eta harreman sozialak finkatzeko ekintzak». Ikasleak adin askotakoak dira, eta horrek maila ezberdinetako irakasgaiak prestatzea eskatzen du. Baina hori ez da erronka bat Villariezorentzat: «Alde horretatik ez dago inongo arazorik. Agian, esperientziarengatik izango da; denboraren poderioz ikasi egiten duzu».\nHorregatik, uste du umeek eskubidea dutela eskolara ez joateko. «Eskubidea dute nahi duten modura hartzeko gure laguntza. Batzuek esaten dute: 'Gaixo nago, eta ahaztu nitaz, mesedez'. Gure lana da hor egotea: 'Benga, animo; saia zaitez, pasatuko naiz berriro, oso tematia naiz...'. Baina utzi behar diezu espazio hori».\nUmeen bizipozak bultzatzen du lanean jarraitzera Villariezo. Asko ikasi du haiekin; batez ere, bizitzarako izan beharreko jarreraren inguruan. «Umeek zerbait aukeratzekotan, beti aukeratzen dute bizitzaren aldea. Umeek beti nahi dute bizitzaz gozatzea». Baita ospitalean daudenean ere.


Ugao-Miraballesko Udala - EBPN\nPlan estrategikoa onartzea\n2013ko apirilaren 30eko Osoko Bilkuran Ugao-Miraballesko Udalbatzak datozen bost urteetako (2013-2017) Euskara Biziberritzeko Plan Estrategikoa onartzea erabaki du. 2012 urte amaieran hasi zen Plan Estrategiko hau diseinatzen eta hilabete batzuetako lanaren ostean berau onartu egin du.\nPlan estrategiko honen helburu nagusia euskaraz bizi nahi duten herritarrei horretarako aukerak bermatzeko behar diren hizkuntza politikarako neurriak erabakitzea eta bultzatzea da. Maila pertsonalean, sozialean eta ofizialean euskararen berreskurapen osoa lortzeko euskararen aldeko pausuak gehitzea, azken batean.\nPlan estrategikoa 2017 urtearen amaiera bitartean euskararen normalizazioaren alde Ugao-Miraballesko Udalak hartuko dituen neurriak eta burutuko dituen ekintzak jasotzen dituen dokumentua da.\nZergatik eta zertarako\nAzken urteotan udalerrian euskararen egoerak hobera egin badu ere, oraindik asko dago egiteko. Hori dela-eta diseinatu da datozen lau urteetarako plan bat. Euskara berreskuratzen lagunduko duen plana, beti ere udalerriko egoera soziolinguistikoak dituen lehentasunezko lan ildoak gogoan hartuta.\nArgitaratutako azken datuen arabera (2011koak), Ugao-Miraballesen urte bitik gorako herritarren %37,3 euskalduna da, %28,7 ia-euskalduna da (ulertzen du eta hitz egiten du, baina zailtasunak ditu) eta %34 erdalduna da. Gehiengoa euskalduna izan arren, gero erabilerari dagokionez ez da nabaritzen; izan ere, etxean %81,09ak gaztelaniaz hitz egiten du, %7,96ak euskaraz eta %9,39ak bietan.\nPlanak berak euskara bederatzi esparrutan sustatzeko helburua du: familia transmisioa, euskalduntze-alfabetatzea, irakaskuntza, lan mundua, aisia, kirola, kulturgintza, komunikabideak eta teknologia berriak. Bederatzi esparru hauen barruan udalak hainbat ekimen egingo ditu.\n2013-2017 urte bitarte honetan baina, hauexek dira lehentasuna daukaten helburuak:\nEuskararen erabilera handitzea etxeko esparruan, eta transmisioa ziurtatzea familia kideen arteko hizkuntza izan dadin.\nEuskaldunon eta euskaldun pasiboen artean euskararen erabilera handitzea, eta hori lortu ahal izateko euskarri egokiak abian jartzea.\nHerriko kultur eskaintzan (ekitaldiak, ikastaroak…) euskararen erabilera handitzea.\nEuskara Biziberritzeko Plan Nagusia 2013-2017 (PDF 300KB)\nUdal erabilera plana 2013-2017 (PDF 284KB)


Hosto gabeko aluminiozko zilarrezko pasta Fabrikatzaileak - Txina hostorik gabeko aluminiozko zilarrezko pasta Hornitzaileen eta Fabrikaren\nGure adituen babesarekin, aluminiozko hosto orearen izaerarik onena esportatzen eta hornitzen sartzen gara. Eskainitako Leafing Aluminiozko Pasta kalitate paregabea da eta negozio sektorean eskuragarria da tasak zentzuzkoak. Hosto-aluminiozko itsatsi hau kalitate oneneko materialez egina dago, gainera, gure espezialitate kualifikatuen ikuskaritzapean kalitate paregabea lortzeko probatu da.\nAdministrazio bizitza luzeagoa\nGure bezero ospetsuen eskaera desberdinei erantzuteko, gure bezeroei produktu sorta zabala eskaintzen dien hornitzaile nabarmena gara. Eskaintzen dugun produktua oinarrizko material eta teknologia modernoko material onenarekin diseinatu da. Emandako produktua oso estimatua da gure bezeroek, sendotasun eta iraunkortasun ezin hobeagatik. Gainera, akatsak ekiditeko, eskainitako produktua gure kalitate kontrolatzaileek kalitate parametro desberdinetan probatzen dute.\nEzaugarriak Hosto gabeko aluminiozko pasta distiratsua da zati txikien tamainarekin eta ezkutatzeko ahalmenarekin, eta horrek apaingarri efektu ona du. Oso erabilia da itsasoko pintura, mailu-pintura, produktu elektromekanikoen primerak eta industria-pintura arruntetarako. Baita aterki larruzko estalduraren erabilera ere. Hosto gabeko aluminiozko pasta eskalatutako formako aluminio hautsaz eta disolbatzaile olioz osatuta dago, tratamendu bereziaren bidez, korrosioaren aurkako propietate ona duten mailu lerroen laka erabilian. ... ere erabil daiteke ...\nFlotagarriak ez diren automobilentzako pintura fina aluminiozko zilarrezko pasta\nAluminiozko zilarrezko pasta: aluminiozko zilarrezko pasta pigmentu mota bat da. Bereziki prozesatu eta tratatu egiten da, aluminiozko xaflaren azalera leuna eta leuna izan dadin, ertzak txukunak, forma erregularra, partikulen tamainaren banaketa kontzentratua eta estaldura sistemarekin bat etortzea bikaina izan dadin. Partikulen tamainaren batez besteko kurba zorrozki kontrolatuta dago eta estaldura errendimendu ona du formula egokien arabera. Ingelesezko izena: Aluminiozko zilarrezko pasta, Ezizena: Aluminiu ...\nAluminiozko zilarrezko pasta aluminiozko hautsezko pasta ere deitzen da, zilarrezko fase zuriari zilarrezko pasta deitzen baitzaio askotan, baina ez du zilarrezko osagai metalikorik. Osagai nagusiak aluminiozko malutak, disolbatzaileak eta laguntzaileak dira, pasta moduan. Aluminiozko xaflak osatutako pintura-filmaren estaldura eta korrosioaren aurkako errendimendua, distira metalikoa, argia islatzeko gaitasun bikaina eta "angeluarekin duen efektu heterokromatikoa ...\nEzaugarriak Hutsean aluminiozko pigmentu metalizatua Hutsean aluminiozko pigmentu metalizatua esekidura solidoan disolbatzailean. Estaldurak efektu kromatuarekin eman ditzake. Hosto tradizionaleko edo hostorik gabeko aluminiozko pasta batekin konbinatuta, oso desberdina da arlo hauetan: 1. Aluminiozko malutak oso finak dituen egitura du. Pigmentu horren dosi txikiak aluminiozko pasta tradizionalak baino efektu metaliko hobea lor dezake. 2. Aluminiozko malutek gainazal oso leuna dute, ...\nAluminiozko erretxina itsatsitako pigmentua disolbatzaileetan oinarritutako olio metalikoetarako\nPaketearen paketatzea: 25 kg-ko metalezko danborra, osotasun onekoa, plastikozko lerroarekin, hala badagokio. Biltegiratzea Estalkiak ondo itxita eduki. Gorde leku fresko eta lehorrean estalitako estalkian. Bero eta eguzki zuzenetik urrun mantendu. Hautsa sortzea ekidin. Aireztapen ona ziurtatu. Denbora luzean biltegiratu ondoren, pasta lehen baino lehorrago bihurtzen da. Mesedez, egiaztatu berriro produktuak erabili aurretik galerarik ez izateko. Garraiatzea Maneiatu leunki, eta talka larririk gabe. Garraioa tokiko garraio arauekin bat etorriz ...


Piñoi (mekanismoa) - Wikipedia, entziklopedia askea.\nMekanikan, piñoi deritzo kremailera-mekanismo baten gurpilari edo gurpil horzdun pare baten gurpil txikienari, dela engranaje bidezko zuzeneko transmisio batean, dela transmisio-kate baten edo transmisio-uhal horzdun baten bidezko zeharkako transmisio batean. Piñoi tenkatzailea, kate bat edo transmisio baten uhal horzdun bat tenkatzeko erabiltzen den gurpil horzdunari ere deitzen zaio.\nNekazaritzako makina baten engranajea, non piñoiaren mugimendua gurpil zoro baten bidez transmititzen den. Bitarteko gurpil honi esker transmisio erlazioa aldatu daiteke, piñoiko eta koroako hortz kopurua aldatuz, ardatz eragilearen eta ardatz gidatuaren arteko distantzia aldatu beharrik izan gabe.\nEngranaje fasean, gurpilik handienari " koroa" deitzen zaio; kate transmisioan berriz, esaterako, bizikleta edo motozikleta, koroaz gain, gurpil handienari "platera", "izarra" edo "katalina" deitu dakioke".  Etapa anitzeko engranaje tren batean etapa baten koroa ondoz ondoko etapako piñoarekin batera biratzen da.\nKate eta uhal bidezko transmisioetan, pinoi txikiegi batek kurbadura handiagoak eragiten ditu transmisioaren elementu malguan, eta horrek higadura areagotzen eta elementuen bizitza erabilgarria murrizten du.\n↑ Sánchez Real, José (1998). Transmisión del movimiento en la bicicleta, en La física de la bicicleta. Ediciones de la Torre. ISBN 9788486587390.\nMultimedia: Chain drive sprockets\nAzken aldaketa 23 ekaina 2021(e)an, 13:04(e)tan\nOrriaren azken aldaketa: 23 ekaina 2021, 13:04.


Getxo - Getxon bizi - Immigrazioa - Sentsibilizazio programak Getxo kulturen artean - Aniztasunaren aldeko eta diskriminazioaren aurkako VII. Jardunaldiak\nHasiera Getxon bizi Immigrazioa Sentsibilizazio programak Getxo kulturen artean Aniztasunaren aldeko eta diskriminazioaren aurkako VII. Jardunaldiak\nAniztasunaren aldeko eta diskriminazioaren aurkako VII. Jardunaldiak\nGetxoko Udalak eta Getxoko Etorkinak biltzen dituen Plataforma osatzen duten Elkarteek data hori gogora ekarri nahi dute, Aniztasunaren aldeko eta diskriminazioaren kontrako VII. Jardunaldien bidez. Ban Ki-moon, Nazio Batuetako idazkari nagusiak esandako hitzak zabaltzeko une ezin hobea da: “Gorazarre egin dezagun (...) gure ahaleginez arrazakeria eta arrazagatiko bereizkeria forma guztiak ezabatzeko. Alda ditzagun asmo onak arau juridikotan eta beraiek betetzeko asmotan. Batez ere estimatu dezagun gizadiaren aniztasun aberatsa, errespeta dezagun gizaki guztion duintasun eta berdintasuna”. Berdintasunaren eta diskriminazio ezaren printzipioak oinarrioinarrizkoak dira arrazakeriaren, arrazagatiko diskriminazioaren, xenofobiaren eta antzeko intolerantzia-moduen kontrako borrokan.\nKultura arteko elkarbizitzaren eta udalerriko kohesio sozialaren oinarrizko printzipioak ere badira. Zentzu horretan, ondorengo ekintzen bidez herritarren gogoeta kritiko eta konstruktiboa sustatzea da gure helburua\nMartxoak 23 asteaskena\nBakeaz elkarteak egindako atzerritar jatorrizko etorkinen elkarteei buruzko Diagnosiaren Aurkezpen. Sara Maza (Ikerketaren koordinatzaile teknikoa). Maria Giulia di Carlo (ikertzaile nagusia). Getxoko Etorkinen Plataforma. realizado por BAKEAZ (Informe).\nHaurtzaindegi zerbitzua: 944 660 151 telefonoan inskriba zaitez (mezua utzi dezakezu).\nBillamonte kalea 8, Algortako Metroa.\nZuz.: Fernando Leon de Aranoa\nMarcelak, kanpotik etorritako emakume gazte bat da. Amador, ohean bizi den agurea, zaintzen lan egiten du. Bere heriotza dela eta, lanik gabe geratzen da, eta hori jasan ezina da.\nMesedeetako Kalea 6. Areetako Metroa.\nGetxoko Etorkinen Plataforma osatzen duten elkarteen eskutik.\nAdin guztientzako. Taillerrak, gastronomiak, dantzak, bertatik eta kanpotik (Bolivia, Filipinak, Maroko…)\nJ.B Zabala kalea 3, Algortako Metroa.\n17:30  19:30\nMartxoak 30, asteaskena\nAtzerritartasun Legeari buruzko saio informatiboa\nBILTZEN zerbitzuko abokatu batek atzerritartasunaren gaineko araudiari eta zure bizitzaren eredu desberdinetan eraginari buruzko zure gal derei erantzungo dizkie (bizitzeko eta lan egi teko baimenak, familiak biltzea, nazionalitatea, …)\nEmakumeentzako jabekuntza eskolaren baitan, Emakumeen artekokultur arteko elkarrizketa bostgarren saioa egingo da. Emakume batzuk autoestima gehiago edo gutxiago izango dugu jaiotzeherriaren arabera? Mitoak eta egiak. Zatoz, elkarrekin hausnartu behar dugu kontua. Gurekin izango dira Norma Vazquez (Sortzen).\nDinamizatzailea: Cony Carranza.\nHaurtzaindegia zerbitzua: eman izena honako\ntelefonora deituta: 944 660 136 (mezua utzi\nMartxoaren 15etik gure Facebookeko perfila martxan dago.\nKulturartekotasunaren elkargunea sortzeko asmoz jaio da.\nEtor zaitez eta guztion artean osa dezagun kulturen artean bizi den hiria.\nZure lagunen artean jarguzu eta interesatzen zaizun informazioa jasoko duzu!: Kulturen Artean Getxo.\nAniztasunaren aldeko, bazterkeriaren aurkako irakur gida\nGetxoko Kultur Etxeak liburutegien erabiltzaileentzako materialen eskuko gida prestatu du. Getxoko liburutegietan edo hemen topa dezakezu.


sansebastianshops, Autor en San Sebastián Shops - Page 2 of 21\nSOLCA DENDAKO ELENA CAMPOYRI ELKARRIZKETA\nUncategorized @euBy sansebastianshops 4 azaroa, 2021\nBeste aste batez, Onda Cero irratiaren Más de Uno Gipuzkoa saioa hurbilduko dizuegu. Oraingoan, Elena Campoy izan zen gonbidatua, Askatasunaren Hiribide enblematikoan dagoen Solca dendaren nagusia, praketan espezializatua dagoena. Elenak gauza askori buruz hitz egiten digu, hala nola merkataritza izaten ari den bilakaerari, jende kopuruari, Askatasunaren Hiribideko kaletaz eta abarri buruz, baina udazkeneko eta neguko…\nUncategorized @euBy sansebastianshops 19 urria, 2021\nSan Sebastian Shops-etik, Retail Euskal Eskolak eskaintzen dituen Webinar doainezko formakuntza saioaen deialdi berri bat bidaltzen dizugu. 28/10/2021 I 14:30 – 15:30 Zerbitzurako produktuarena: nola sortu balio erantsiko zerbitzuak zure bezeroarentzat eta saldu gehiago zure dendan Aurkezlea: Christian Pereira. Izena eman 04/11/2021 I 14:30 – 15:30 Nola sortu kontsumo txikiko eta errendimendu handiko marka pertsonal…\nBILGARRIAK ETA PACKAGINDA SORTZEKO IKASTAROAK\nSan Sebastian Shops-etik, TAMAYO PAPERDENDAren laguntzarekin, Gabonei begira, opariak eta packaginga biltzeko tailer sortzaileak antolatu ditugu. Ikastaro hauen helburua produktuak modu originalean, pertsonalizatuan eta akabera onarekin paketatzen irakastea da. Bilgarri polit eta zainduak dedikazioa adierazten du, gustu ona, eta oparia aurkezten eta aurreratzen du. Produktua ondo aurkezteak duen garrantziaren ondorioz, merkataritzaren irudi ona transmititzen da. NOIZ?…\nMERKATARITZARAKO ERRONKA: JASANGARRITASUNA ETA EKONOMIA ZIRKULARRA\nUncategorized @euBy sansebastianshops 18 urria, 2021\nSan Sebastian Shops-etik, DSS_WEEKINN Donostiako Berrikuntzaren Astearen barruan, jardunaldi bat antolatu dugu Donostia Sustapenarekin jasangarritasuna eta ekonomia zirkularra merkataritzan duten erronkari buruz. Tokiko merkataritza, hiriko jarduera ekonomiko nagusietako bat denez, ekonomia zirkularrarekin aktiboki konprometitu behar da, hondakinen sorrera eta energiaren gehiegizko kontsumoa murriztuz eta Donostiak klima-aldaketaren aurkako eta jasangarritasunaren aldeko borrokan duen apustuaren jardunbide egokien…\nUncategorized @euBy sansebastianshops 15 urria, 2021\nInformatzen zaituztegu Donostiako Udaleko Euskara Zerbitzuak Erdialdeko 600 establezimendu bisitatuko dituela euskararen erabilera sustatzeko dituen zerbitzu eta diru laguntzen berri emanez. Bisita horietan establezimendu bakoitzaren egoera eta ezaugarriak kontuan hartuta, euskararen erabilera areagotzeko dituen aukerak aztertu eta Udalak eskaintzen dituen baliabideak erabili eta egitasmoetan parte hartzeko azalpenak emango zaizkie. Aste honetan hasi dira Erdialdeko establezimenduak…\nUncategorized @euBy sansebastianshops 13 urria, 2021\nSan Sebastian Shops-etik, Retail Euskal Eskolak eskaintzen dituen Webinar doainezko formakuntza saioaen deialdi berri bat bidaltzen dizugu. 14/10/2021 I 14:30-15:30 Editatu zure argazkiak eta bideoak inShot duten sareetan argitaratzeko Aurkezlea: Daniel Arrilucea. Teknikari eta prestatzaile espezializatua teknologia berrietan. Izena eman 21/10/2021 I 14:30-15:30 Erakuslehioak storytelling? Saltzen dituzten argudioak Aurkezlea: Lisardo Mendo. Zuzendari sortzailea. Izena eman\nUncategorized @euBy sansebastianshops 8 urria, 2021\nDesde San Sebastián Shops os informamos que hoy se ha presentado el programa del San Sebastián Moda Festival. El 20, 21, 22 y 23 de octubre, el San Sebastián Moda Festival otoño-invierno volverá a irrumpir en las agendas vascas con una programación más amplia que en ediciones anteriores. Siguiendo la estela de las grandes citas…\nSan Sebastian Shops-etik informatzen dizuegu gaur aurkeztu dela Donostia Modaja Jaialdiaren programa. Urriaren 20an, 21ean, 22an eta 23an, euskal agendetara itzuliko zaigu udazken-neguko Donostia Moda Jaialdia, aurreko edizioetan baino egitarau zabalagoarekin. Gipuzkoako kultura-hitzordu garrantzitsuen bideari jarraituz, euskal moda-industriaren ekitaldirik esanguratsuenak bere ohiko espazio enblematikoak berreskuratuko ditu, hala nola Balenciaga Museoa eta Tabakalera, San Telmo Museoarekin…\nUncategorized @euBy sansebastianshops 6 urria, 2021\nSan Sebastian Shops-etik datorren urriaren 9an 19: 00etan Chillida Lekun ospatuko den Dignity Road Kontzertu Solidarioaz gozatzera gonbidatzen zaituztegu. Egun horretan bertan egingo den haurrentzako pintura lehiaketaren ondoren, Kurdistango musikekin egingo den topaketa solidarioan parte hartu. Gani Mirzo, Fran Lasuen eta Josean Martinen eskutik. Bildutako dirua Kurdistango MIRZO MUSIC Fundaziora bideratuko da. Ikuskizun solidario eta…\nUncategorized @euBy sansebastianshops 4 urria, 2021\nSan Sebastián Shops-etik jakinarazten dizuegu Euskal Autonomia Erkidegoko merkataritza-sektoreko establezimenduetan kontsumoa sustatzeko «Euskadi Bono-Comercio / Euskadi Bono Denda» programaren plataforma aktibatuta dagoela inskripzioak egiteko. Gogorarazten dizugu «Euskadi bono-comercio / Euskadi bono-denda» horietako bakoitza 10 euroko deskontu-bonu bat izango dela, eta atxikitako establezimenduetan egiten den 30 euroko edo gehiagoko erosketan aplikatuko da. Gipuzkoa: 152.287 bonu izango ditu eskuragarri.…


UPV/EHUk Euskal Diasporari buruzko graduondoko ikastaro bat jarri du martxan, guztientzat irekia UPV/EHUk Euskal Diasporari buruzko graduondoko ikastaro bat jarri du martxan, guztientzat irekia\nHome Mundua eta Euskaldunak Euskaldunak munduan UPV/EHUk Euskal Diasporari buruzko graduondoko ikastaro bat jarri du martxan, guztientzat irekia\nGure irakurleek, Euskal Diasporarekin zerikusia duen guztiarekiko dugun interes handia ezagutzen dute. Blog honen jatorrizko helburutik gertuen dagoena baino askoz haratago doan interesa: euskaldunei buruz nazioartean argitaratutako informazioak biltzea. Urteetan zehar, munduan zehar euskaldunen presentzia, historia, jarduera eta aztarnari buruzko artikulu-bilduma izugarria sortu dugu.\nUlertzekoa da, beraz, zergatik biltzen dugun hain pozik Euskal Herriko Unibertsitateak abian jartzen duen Euskal Diasporari buruzko Graduondoko hau, Euskal Autonomia Erkidegorako Kanpoko Zuzendaritzaren bultzadarekin (Eusko Jaurlaritzaren Kanpo Harremanetarako Idazkaritza Nagusia).\nGainera, oso ondo egituratuta dagoela iruditzen zaigu; izan ere, esparru akademikoan ahalbidetzen baitu, interesdun guztiei irekia, gure nazioarentzat hain garrantzitsua den gai bati buruz aditu edo akademikoei bakarrik zuzenduta egon gabe.\nGainera, euskal komunitate osoak, maila globalean, eta «euskaldunean» interesa duten pertsona guztiek eskuragarri izateko pentsatuta dago, «klase birtualen» formatuari esker.\nIkastaro hau nazioarteko eta unibertsitate arteko orientazio argia duen prestakuntza programa gisa sortu da. 2021eko iraila eta 2022ko maiatza bitartean emango da, modu mistoan, “birtual-presentzialean”.\nPrograma bi prestakuntza mailatan egituratuta dago, eta horiek pixkanaka osatzen joan daitezke ikasturtean zehar. Hauek dira prestakuntza-maila horiek: “Aditua” (oinarrizko maila), interesa duen edonork egin dezakeena eta 18 kredituko edukia duena, eta “Espezialista” (goi-mailako maila), unibertsitate-ikasketak dituzten pertsonek aukera dezaketena eta 30 kredituko edukia duena.\nProgramaren edukiei dagokienez, Euskal Diasporarekin zerikusia duten hiru jakintza-arlo lantzen dituzte:\nLehen jakite hori diziplina akademikoen ikuspegitik lantzen da, besteak beste, Historia, Ekonomia, Kultura eta Komunikazioa (arreta berezia Interneten eta sare sozialetan);\nBigarren jakitea, Euskal Diasporari buruzko espezifikoa;\neta hirugarren maila, ikerketarako sarrera, ikasturte-amaierako lan bat egitera eramango duena (“Espezialista” titulua lortzeko bakarrik beharko da).\nGraduatu ondoko ikastaro honetarako online aurretiko izen-ematea irekita egongo da 2021eko maiatzaren 3tik aurrera. Kanpoko Euskal Komunitaterako Zuzendaritzak (Eusko Jaurlaritzaren Kanpo Harremanetarako Idazkaritza Nagusia) eta Euskal Herriko Unibertsitateak (UPV/EHU) bultzatzen dute programa, eta irakaslegoa unibertsitate-zentro desberdinetatik datozen akademikoak eta profesionalek osaten dute.\nGraduatu ondoko honi buruzko informazio guztia Eusko Jaurlaritzaren webgunean dago.\nEuskad.eus – 2021/3/31 – Euskadi\nLa UPV/EHU incluye por primera vez en su oferta de estudios un postgrado sobre Diáspora Vasca\nGoiburua: 2020ko Euskal Diasporaren eguna ilustratzeko aukeratutako irudia\nPrevious articleEuroeskualdearen proiektua, Euskal Herri osoan irakasle elebidunak prestatzeko\nNext articleFrantziako Errepublikak euskaldunei itzuli die herritar eta herri gisa duten eskubideetako bat